Συνέντευξη Τύπου του Προέδρου του ΣΥΡΙΖΑ – Προοδευτική Συμμαχία, απαντήσεις στις ερωτήσεις των δημοσιογράφων | ΣΥΡΙΖΑ Συνασπισμός Ριζοσπαστικής Αριστεράς\nΒ. ΣΚΟΥΡΗΣ («iEidiseis»): Στην πιο μεγάλη υγειονομική κρίση των τελευταίων δεκαετιών, κ. Πρόεδρε, δεν χρειάζεται πολιτική συναίνεση αλλά και ενότητα; Αν ήσασταν εσείς στη θέση του κ. Μητσοτάκη και η κατάσταση σας είχε ξεπεράσει, τι θα κάνατε;\nΑΛ. ΤΣΙΠΡΑΣ: Κύριε Σκουρή, αν ήμουν εγώ στη θέση του κ. Μητσοτάκη δεν θα αφήναμε, δεν άφηνα την κατάσταση να εξελιχθεί έτσι. Δεν θα δημιουργούσα το κλίμα του εφησυχασμού στους πολίτες, δεν θα έριχνα την ευθύνη στους πολίτες. Θα παίρναμε μέτρα έγκαιρα και θα στηρίζαμε την κοινωνία και την οικονομία.\nΌμως, έχει πολύ μεγάλο ενδιαφέρον το ερώτημά σας και σε σχέση με την ανάγκη συνεννόησης για να αντιμετωπιστεί η κρίση γιατί είναι δραματικές οι στιγμές, αλλά και σε σχέση με το τι θα έκανα.\nΑς υποθέσουμε ότι με ξεπερνούσε αυτή η κρίση, όπως συμβαίνει τώρα. Δεν θα κουνούσα το δάχτυλο στους πολίτες, ούτε στις άλλες πολιτικές δυνάμεις. Θα συγκαλούσα το Συμβούλιο των Πολιτικών Αρχηγών, όπως ζήτησα σήμερα στον κ. Μητσοτάκη να πράξει. Όχι για μια τυπική συνεδρίαση. Αλλά για να καθίσουν οι πολιτικές δυνάμεις πάνω σε ένα κοινό πλαίσιο δράσης τους επόμενους έξι μήνες.\nΣε ένα πλαίσιο δράσης με άξονες την ενίσχυση του Εθνικού Συστήματος Υγείας σε προσωπικό με μόνιμες προσλήψεις και την υλικοτεχνική ενίσχυση του Εθνικού Συστήματος Υγείας για να αντιμετωπίσουμε την κρίση και την πανδημία.\nΘα έθετα στη διάθεση των πολιτικών δυνάμεων αυτό το κοινό σχέδιο και την επιλογή, γι` αυτό το διάστημα, ενός υπουργού Υγείας κοινής αποδοχής και βεβαίως θα δημιουργούσα τις προϋποθέσεις για ένα κλίμα συνεννόησης για να προχωρήσουμε.\nΑυτό σημαίνει και αυτό είναι και για μας η απαραίτητη προϋπόθεση για την όποια συνεννόηση. Ότι αυτό το διάστημα, που αυτό που μας υπερβαίνει όλους είναι η ανθρώπινη ζωή, η κυβέρνηση πρέπει να παγώσει τις αντιλαϊκές της πολιτικές, τις «μεταρρυθμίσεις» που βάζουν στο στόχαστρο την ίδια την κοινωνία.\nΝα αναστείλει τη λειτουργία του μέχρι χτες ψηφισμένου, του πρόσφατα ψηφισμένου νομοσχεδίου του πτωχευτικού νόμου που απειλεί εν μέσω πανδημίας την πρώτη κατοικία δεκάδων χιλιάδων οικογενειών και να παγώσει προφανώς τον σχεδιασμό για την ψήφιση νέων αντιεργατικών, αντιλαϊκών νομοσχεδίων το επόμενο διάστημα. Με αυτές τις προϋποθέσεις, εγώ αυτό θα έκανα.\nΑλλά με αυτές τις προϋποθέσεις θα μπορούσαμε να βρούμε ένα πλαίσιο συναίνεσης και συνεννόησης να βάλουμε όλοι πλάτη. Εμείς βάλαμε πλάτη χωρίς καμία προϋπόθεση στην πρώτη φάση. Όμως, δεν μπορεί τώρα, όταν έχει βαρύτατες ευθύνες, ο κ. Μητσοτάκης να μας κουνάει και το δάχτυλο. Οφείλει να τις παραδεχτεί. Οφείλει να συγκαλέσει τις πολιτικές δυνάμεις να βρεθεί μια κοινή γραμμή υπεράσπισης και προστασίας του ΕΣΥ, ενίσχυσης σε ανθρώπινο δυναμικό και υλικοτεχνικές υποδομές και ταυτόχρονα να παγώσει όλες τις αντιλαϊκές μεθοδεύσεις και τις νομοθετικές ρυθμίσεις το επόμενο διάστημα.\nΝ. ΠΑΝΑΓΙΩΤΟΠΟΥΛΟΣ (newpost.gr): Σύμφωνα με την κυβέρνηση οι Μονάδες Εντατικής Θεραπείας έχουν διπλασιαστεί από 557 το 2019 σε 974 και συνεχώς προστίθενται νέες κλίνες ΜΕΘ. Πόσες ΜΕΘ θα ήταν ικανοποιητικός αριθμός για εσάς; Ενώ σύμφωνα με την Κυβέρνηση οι προσλήψεις στο ΕΣΥ έχουν φτάσει τις 7.000 ιατρούς, νοσηλευτές, παραϊατρικό και υποστηρικτικό προσωπικό.\nΗ κυβέρνηση σας κατηγορεί ότι δεν κάνατε όσα έπρεπε για το ΕΣΥ και το ζητάτε τώρα που είστε αξιωματική αντιπολίτευση κατηγορώντας σας για κορωνοκαπηλεία. Τι απαντάτε;\nΑΛ. ΤΣΙΠΡΑΣ: Νομίζω ότι επειδή αυτή η ερώτηση αναφέρεται στο έργο της Κυβέρνησης του ΣΥΡΙΖΑ στο χώρο της υγείας, θα έλεγα ότι αρμοδιότερος να απαντήσει είναι ο διατελέσας υπουργός Υγείας τέσσερα χρόνια ο Ανδρέας Ξανθός που είναι σήμερα μαζί μας στη συνέντευξη Τύπου.\nΑΝ. ΞΑΝΘΟΣ: Νομίζω ότι το ερώτημα του τι παρέδωσε η κυβέρνηση ΣΥΡΙΖΑ στη σημερινή, στον τομέα της υγείας έχει απαντηθεί πάρα πολλές φορές. Και, κυρίως, ξέρουν οι άνθρωποι του δημόσιου συστήματος υγείας, οι εργαζόμενοι στα Νοσοκομεία και στα Κέντρα Υγείας ότι πραγματικά σε συνθήκες μνημονίου και λιτότητας έγινε μια τεράστια προσπάθεια καταρχήν να επιβιώσει το δημόσιο σύστημα υγείας το οποίο ήταν στα όρια της κατάρρευσης το 2014 και βεβαίως να διασφαλιστεί η πρόσβαση όλων των πολιτών, χωρίς διακρίσεις. Με τον νόμο τον οποίο ψηφίσαμε το ’16 για την κάλυψη των ανασφάλιστων ανθρώπων.\nΆρα, η σημαντική παρακαταθήκη που αφήσαμε ήταν καταρχήν ότι δεν επιτρέψαμε την κατάρρευση της δημόσιας περίθαλψης, κρατήσαμε το σύστημα υγείας όρθιο, διασφαλίσαμε την πρόσβαση όλων των ανθρώπων και βεβαίως επενδύσαμε σε κρίσιμους κρίκους και στο πεδίο των ΜΕΘ.\nΘυμίζω ότι παραλάβαμε 438 ΜΕΘ και τις φτάσαμε στις 560. Προσθέσαμε δηλαδή 120 κρεβάτια Εντατικής σε μια περίοδο που και δυσκολία δημοσιονομική υπήρχε τεράστια, αλλά δεν υπήρχε πανδημία.\nΕδώ πραγματικά είναι προσβλητικό να μιλάει η Νέα Δημοκρατία γι` αυτό, όταν η ίδια παρότι λέει ότι παρέλαβε ένα πολύ χαμηλό αριθμό κλινών, που όντως διαχρονικά η χώρα μας υστερούσε σε σχέση με τους μέρους όρους της Ευρώπης, από τον Ιούλιο που ανέλαβε μέχρι τον Μάρτιο που μας ήρθε ο κορωνοϊός δεν είχε προσθέσει ούτε ένα κρεβάτι παραπάνω ΜΕΘ στο δημόσιο σύστημα υγείας.\nΗ όποια κινητοποίηση έγινε στη συνέχεια όταν φυσικά η πίεση της πανδημίας και των μεγάλων αναγκών ανάγκασε και αυτή την κυβέρνηση, αλλά και άλλες κυβερνήσεις στον κόσμο, που χωρίς να έχουν πολιτικό σχέδιο ενίσχυσης του δημόσιου συστήματος υγείας, υπό την πίεση της συγκυρίας αναγκάστηκαν να πάνε σε μια οριακή ενίσχυσή του.\nΤώρα, όσον αφορά το ανθρώπινο δυναμικό, έχουμε κατ’ επανάληψη πει ότι καταφέραμε μέσα στο ίδιο δύσκολο περιβάλλον να γίνουν 7.000 μόνιμες προσλήψεις και να έχουμε δρομολογήσει με πράξη Υπουργικού Συμβουλίου με εγκρίσεις δηλαδή προκήρυξης, κάποιες από αυτές μάλιστα τις πάγωσε έσπευσε να τις παγώσει η Κυβέρνηση όταν ανέλαβε, άλλες 3.500. Συν ένας πολύ μεγάλος αριθμός συμβασιούχων παντός τύπου και επικουρικού προσωπικού και συμβασιούχων του ΟΑΕΔ και τα λοιπά.\nΈτσι μπόρεσε να επιβιώσει η δημόσια περίθαλψη την προηγούμενη περίοδο και απαντώ και στο σχόλιο του αν η παρέμβαση που έχει κάνει η Κυβέρνηση είναι ικανοποιητική, προφανώς δεν είναι ικανοποιητική. Γι` αυτό και σήμερα πιέζεται το σύστημα υγείας, γι` αυτό και τα κρεβάτια των Εντατικών δεν επαρκούν, γι` αυτό και διαβάζω σήμερα ότι στη Θεσσαλονίκη πλέον κάθε καινούργιο περιστατικό μη Covid που θέλει εντατική νοσηλεία διακομίζεται στον ιδιωτικό τομέα, διότι έχουν γεμίσει τα Νοσοκομεία της Θεσσαλονίκης.\nΓι` αυτό και καταρρέει καθημερινά το ηθικό των ανθρώπων στο δημόσιο σύστημα υγείας, διότι δεν βλέπουν να υπάρχει στήριξη και προοπτική.\nΕπίσης να αναφερθώ στην Πρωτοβάθμια Φροντίδα, που ήταν κρίσιμη παρέμβαση, όπου σε ένα αποδιοργανωμένο τοπίο, όπου είχαν κλείσει δομές, είχαν φύγει μαζικά 2.500 ειδικευμένοι γιατροί το ’14 καταφέραμε σιγά - σιγά να το ξαναστήσουμε στα πόδια του και να προσθέσουμε 127 νέες δημόσιες δομές στις τοπικές μονάδες υγείας με 1.150 υγειονομικούς.\nΝα πω για την ενίσχυση στα τμήματα επειγόντων περιστατικών που έκαναν μια σοβαρή μεταρρύθμιση στην επείγουσα ιατρική. Και μας βρήκε η πανδημία έχοντας προσλάβει πάνω από 3.000 ειδικευμένους γιατρούς εκεί που είναι η πρώτη γραμμή άμυνας των Νοσοκομείων και θωρακίσαμε πραγματικά το σύστημα.\nΝα πω για τις παρεμβάσεις που κάναμε στις υποδομές του συστήματος υγείας, αξιοποιώντας και μεγάλες ιδιωτικές δωρεές όπως του Ιδρύματος «Σταύρος Νιάρχος» δρομολογώντας δυο καινούργια Νοσοκομεία, αντικαθιστώντας εξοπλισμό υψηλής τεχνολογίας.\nΆρα, νομίζω ότι αυτή η σύγκριση πραγματικά είναι καταλυτική. Και θεωρώ ότι είναι και λίγο προσβλητικό για τη νοημοσύνη των πολιτών μια κυβέρνηση η οποία βγήκε με σχέδιο ιδιωτικοποίησης τομέων του συστήματος υγείας, ανοίγματος στην αγορά συμπράξεων δημόσιου και ιδιωτικού τομέα να επιχειρεί να κάνει κριτική στην κυβέρνηση του ΣΥΡΙΖΑ από τη σκοπιά της δημόσιας περίθαλψης.\nΔ. ΤΕΡΖΗΣ (Εφημερίδα των Συντακτών): Η κυβέρνηση ανακοίνωσε σχεδόν τα ίδια μέτρα στήριξης με εκείνα της περασμένης άνοιξης. Στο μεσοδιάστημα όμως, η κατάσταση στην οικονομία χειροτέρευσε και η ύφεση αναμένεται να ξεπεράσει ακόμη και τις πιο δυσοίωνες προβλέψεις. Θεωρείτε ότι στην παρούσα συγκυρία τα μέτρα αυτά είναι αρκετά; Τι άλλο θα έπρεπε να έχει ήδη γίνει για να στηριχθεί ο κόσμος της αγοράς;\nΑΛ. ΤΣΙΠΡΑΣ: Νομίζω ότι η ερώτηση υπό μία έννοια περιλαμβάνει και το συμπέρασμα που πρέπει να βγάλουμε όλοι. Εφόσον τα μέτρα αυτά έχουν οδηγήσει σε μια πρωτοφανή απώλεια εισοδήματος πάνω από 4 δισ., σε μια πρωτοφανή για τα χρονικά ύφεση που αναμένεται να κυμανθεί πάνω από 10%, σε 120.000 απώλειες θέσεων εργασίας νέους ανέργους, αλλά και στο πραγματικά εξαιρετικά, θα έλεγα, προκλητικό 12% των εργαζομένων να έχουν μισθούς 200 € και χαμηλότερους. Αφού έχουν οδηγηθεί δηλαδή σε αυτή την πρωτοφανή κατάσταση διάρρηξης της κοινωνικής συνοχής από τα μέτρα τα οποία μας έλεγαν ότι ήταν επαρκή όλο το προηγούμενο διάστημα, αντιλαμβάνεστε συνεχίζοντας την ίδια συνταγή, πού θα οδηγηθούμε τώρα.\nΚαι εδώ θέλω να κάνω ένα σχόλιο μόνο. Διότι διαρκώς η κυβέρνηση αναπαράγει το επιχείρημα, μα βλέπετε ότι η πανδημία έχει διάρκεια. Αν είχαμε δώσει αρχικά περισσότερα χρήματα, όπως ζητούσε ο ΣΥΡΙΖΑ, αν είχαμε στηρίξει επαρκώς την εργασία και τις επιχειρήσεις, τώρα που συνεχίζεται η κρίση δεν θα είχαμε στον κουμπαρά.\nΑυτό το μέτρο ακούγεται λογικό, αλλά για όσους έχουν στοιχειώδη επίγνωση της οικονομικής θεωρίας και καταλαβαίνουν ότι βασικός παράγοντας για τη δημιουργία νέων αναγκών είναι η ύφεση η οποία δημιουργείται, για όσους δηλαδή έχουν στοιχειώδη επίγνωση το πώς κάποιες παρεμβάσεις μπορούν να λειτουργήσουν αντικυκλικά, αντιλαμβάνονται ότι είναι ένα επιχείρημα τελείως σαθρό. Διότι εάν είχε ενισχυθεί επαρκώς στην πρώτη φάση της πανδημίας η οικονομία, ούτε αυτή την ύφεση θα είχαμε σήμερα, ούτε αυτές τις δεκάδες χιλιάδες των ανέργων θα είχαμε σήμερα, ούτε νοικοκυριά σε απόγνωση θα είχαμε σήμερα, άρα πολύ λιγότερες ανάγκες χρηματοδότησης θα είχαμε σήμερα.\nΚαι βεβαίως όλα αυτά τα λέω λαμβάνοντας υπόψη ότι η κυβέρνηση δεν βρίσκεται σε πλαίσιο δημοσιονομικών περιορισμών. Και, ταυτόχρονα, έχει μια παρακαταθήκη, την αφήσαμε εμείς, 37 δισεκατομμυρίων ευρώ στο δημόσιο ταμείο.\nΓ. ΑΛΜΠΑΝΗΣ (cnn.gr): Η κυβέρνηση λέει ότι κράτησε ταμειακές εφεδρείες γι’ αυτό μπορεί τώρα να στηρίξει τους πληττόμενους πολίτες και θα μπορεί να το κάνει και στο προσεχές μέλλον.\nΠροσθέτει ότι εάν είχε ακούσει τον ΣΥΡΙΖΑ και έδινε όλα αυτά τα χρήματα από την αρχή, τώρα τα ταμεία θα ήταν άδεια, ενώ η πανδημία συνεχίζεται. Τι απαντάτε;\nΝ. ΗΛΙΟΠΟΥΛΟΣ: Παρόμοια ερώτηση έχει καταθέσει και η Νίκη Ζορμπά από το capital.gr, που καταλήγει με το ερώτημα: παραμένετε αμετακίνητος στη θέση ότι η κυβέρνηση μοιράζει ψίχουλα και δεν χρειάζεται να κρατήσει πυρομαχικά;\nΕνώ παρόμοια ερώτηση έχει κατατεθεί και από τον Ιάσωνα Σχοινά Παπαδόπουλο από το Contra Channel.\nΑΛ. ΤΣΙΠΡΑΣ: Ναι, νομίζω ότι ήδη προέτρεξα χωρίς να γνωρίζω ότι έχουν κατατεθεί τόσες ερωτήσεις με το ίδιο σκεπτικό και απάντησα. Θα ήθελα μόνο να επισημάνω ότι αυτή τη στιγμή υπάρχουν οι δημοσιονομικές δυνατότητες για μια ουσιαστική, επεκτατική, δημοσιονομική πολιτική. Είναι τεράστια η διαφορά σε σχέση με τα χρόνια που κυβερνήσαμε εμείς.\nΠρώτον, δεν υπάρχει το δημοσιονομικό πλαίσιο των πρωτογενών πλεονασμάτων. Η Ευρωπαϊκή Ένωση έχει συμφωνήσει τη λεγόμενη ρήτρα διαφυγής. Δίνει δηλαδή τη δυνατότητα στα κράτη μέλη να δαπανήσουν όσα χρειάζεται για να αντιμετωπίσουν την υγειονομική κρίση και να στηρίξουν την οικονομία, τις επιχειρήσεις και τους εργαζόμενους.\nΔεύτερο: υπάρχει, είπα πιο πριν, το ταμειακό μαξιλάρι ασφάλειας, τα 37 δισεκατομμύρια που αφήσαμε στα δημόσια ταμεία.\nΤρίτο: υπάρχει, χάρη στο πρόγραμμα, το έκτακτο πρόγραμμα της Ευρωπαϊκής Κεντρικής Τράπεζας, το έκτακτο πρόγραμμα ποσοτικής χαλάρωσης, η δυνατότητα να δανείζεται και η Ελλάδα και η Ιταλία, δηλαδή και χώρες οι οποίες μέχρι να εμφανιστεί αυτό το πρόγραμμα είχαν σοβαρό πρόβλημα πρόσβασης στις αγορές, διότι το επιτόκιο ήταν υψηλό, να δανείζονται με σχεδόν μηδενικά επιτόκια. Εκεί έχει φτάσει η κατάσταση.\nΆρα δηλαδή, έχουμε απρόσκοπτη πρόσβαση σε δανεισμό φθηνό. Και τέλος είναι ίσως μια ευκαιρία μέσα στην κρίση, το Ταμείο Ανάκαμψης το οποίο προβλέπει το επόμενο διάστημα αρκετά δισεκατομμύρια ευρώ προκειμένου να ενισχυθεί η ελληνική οικονομία.\nΔεν έχει λοιπόν – επιτρέψτε μου να πω – καμία δικαιολογία η κυβέρνηση να κρατάει τις στρόφιγγες κλειστές. Και καμία δικαιολογία να αποτύχει. Τέλος, θέλω να επισημάνω ότι εξαιτίας των προγραμμάτων της Ευρωπαϊκής Κεντρικής Τράπεζας κυρίως, αλλά και μια σειρά άλλων παραγόντων, έχει αυξηθεί η ρευστότητα στις συστημικές τράπεζες μέσα στο 2020 κατά 56 δισεκατομμύρια ευρώ.\nΑπό αυτά τα 56 δισεκατομμύρια ευρώ όμως, στην αγορά έχουν πάει μόνο 10 δισεκατομμύρια ευρώ, δυστυχώς. Μιλάω για δανειοδοτήσεις και για εγγυήσεις. Μόνο 10 δισεκατομμύρια ευρώ. Αλλά ποιοι τα πήραν αυτά τα 10; Τα 5 δισεκατομμύρια από τα 10, το 50% έχουν πάει μονάχα σε 4 επιχειρηματικούς ομίλους. Και το υπόλοιπο ποσό σίγουρα δεν έχει πάει σε αυτούς που παλεύουν να κρατήσουν όρθια την επιχείρησή τους, έχοντας ανάγκη, έστω και ένα μικρό δανεισμό και δεν μπορούν όμως να ανταπεξέλθουν με τα κριτήρια που θέτουν σήμερα οι συστημικές τράπεζες.\nΌλα αυτά συνιστούν συνταγή καταστροφής. Συνταγή όχι απλά αποτυχίας, αλλά συνταγή καταστροφής.\nΥπάρχουν οι δυνατότητες. Έπρεπε από την αρχή να παρέμβει πιο επιθετικά στη στήριξη νοικοκυριών, επιχειρήσεων και εργαζόμενων η κυβέρνηση, δεν το έπραξε. Γι’ αυτό σήμερα βρισκόμαστε όχι στο χείλος του γκρεμού, αλλά στην άβυσσο την οικονομική. Έστω και τώρα πρέπει να αλλάξει κατεύθυνση και πολιτική, γιατί υπάρχουν οι δυνατότητες και τα χρήματα τα οποία πρέπει να εισρεύσουν στην πραγματική οικονομία για να μπορέσει να σταθεί όρθια η οικονομία, οι επιχειρήσεις και οι εργαζόμενοι.\nΦ. ΚΛΑΥΔΙΑΝΟΣ (Real news): Εκτιμάτε ότι η διαχείριση της κυβέρνησης στο ζήτημα των τεστ ήταν γενικά σωστή, ή μία από τις αιτίας που οδήγησαν στην οξεία έξαρση; Εσείς έχετε κάποιο διαφορετικό πλαίσιο προτάσεων στον τομέα αυτό, ιδίως για το εξής: όπου προκύπτουν πολύ μεγαλύτερες ανάγκες για τεστ, οι ασφαλισμένοι θα πρέπει να κάνουν τα τεστ δωρεάν; Και ποιος φορέας θα πρέπει να αποφασίζει ποιος πολίτης χρειάζεται να κάνει τεστ;\nΑΛ. ΤΣΙΠΡΑΣ: Όπως σας παρουσίασα πιο πριν στην εισαγωγική μου τοποθέτηση, και με βάση τα αδιαμφισβήτητα στοιχεία του ECDC, η Ελλάδα υπολείπεται. Υπολείπεται σχεδόν διαχρονικά κατά την περίοδο της κρίσης. Σταθερά δηλαδή υπολείπεται σε αριθμό διενεργούμενων δειγματοληπτικών τεστ ανά ένα εκατομμύριο πληθυσμού σε σχέση με υπόλοιπες χώρες της Ευρωπαϊκής Ένωσης.\nΕίμαστε πιο πάνω βεβαίως από ανατολικές χώρες. Όμως, στη βασική σύγκριση είμαστε πολύ χαμηλά. Αυτό τι σημαίνει; Αυτό σημαίνει ότι υπάρχει μια διαρκής υποεκτίμηση του πραγματικού αριθμού των κρουσμάτων στην κοινότητα, στην κοινωνία.\nΑυτό κάποιες φορές μπορεί να δημιουργήσει λανθασμένες εντυπώσεις. Κάποιες φορές μπορεί να μας οδηγήσει σε έναν εφησυχασμό. Τα 10.000 και τα 12.000 τεστ μέχρι πρότινος, τώρα φτάσαμε στα 20.000 τεστ, δεν είναι ο αναγκαίος και ικανός αριθμός για να δώσει την πραγματική διάσταση της διασποράς της νόσου στον πληθυσμό.\nΔεν το λέω εγώ, το λέει η ίδια η επιστημονική κοινότητα και η επιτροπή. Επιπλέον δε το γεγονός ότι ένα πολύ μεγάλο μέρος αυτών των τεστ γίνεται στον ιδιωτικό τομέα και υποχρεώνονται άνθρωποι, συμπολίτες μας, να πληρώνουν από την τσέπη τους 80 και 100 ευρώ. Κάποιοι έχουν αυτή τη δυνατότητα. Κάποιοι άλλοι όμως δεν έχουν. Άρα τι κάνουν; Δεν κάνουν τεστ.\nΝα σας δώσω ένα παράδειγμα. Στα σχολεία μας όταν υπάρχει ένα κρούσμα μέσα στην τάξη, κανονικά θα έπρεπε να υπάρχει η δυνατότητα δωρεάν πρόσβασης στο τεστ για όλους τους μαθητές που έχουν έρθει σε επαφή με αυτό το κρούσμα. Ποιο είναι το πρωτόκολλο που υπάρχει σήμερα; Πηγαίνουν οι μαθητές στο σπίτι. Πηγαίνουν οι μαθητές στο σπίτι για 14 ημέρες. Αν κάποια από αυτά τα παιδιά ανεβάσουν πυρετό, ακόμα και τότε, αν δεν έχει πολύ ισχυρά συμπτώματα, περνάει στο σπίτι. Ίσως γι’ αυτό τον λόγο ενδεχομένως να έχει δημιουργηθεί η εντύπωση ότι στις μικρότερες ηλικίες δεν υπάρχει διασπορά. Αλλά αυτή είναι η πραγματικότητα.\nΤα τεστ δεν επαρκούν. Τα τεστ είναι αδιανόητο να γίνονται -εάν δεν κάνω λάθος σε ένα πολύ μεγάλο ποσοστό τους γύρω στο 1/3- το 1/3 των τεστ γίνεται στον ιδιωτικό τομέα. Αυτό είναι αδιανόητο. Και το κόστος δεν είναι μεγάλο. Εκτός εάν αυτό που προέχει είναι η δυνατότητα των ιδιωτών, ακόμα και μέσα στην κρίση να κερδοσκοπήσουν. Να βγάλουν χρήματα. Αυτό είναι αδιανόητο.\nΠρέπει σήμερα να παρθεί η απόφαση για δωρεάν τεστ, όσο χρειαστεί. Συνταγογράφηση και δωρεάν τεστ σε όλο τον πληθυσμό. Προφανώς κατ’ επιλογή ώστε σε πρώτη φάση να διπλασιαστεί ο αριθμός των τεστ, να φτάσουμε σε ένα επίπεδο που θα αντιστοιχεί σε αυτό των υπόλοιπων χωρών της Ευρωπαϊκής Ένωσης που έχουν υψηλή επάρκεια για να γίνεται η καλύτερη δυνατή αντιμετώπιση των περιστατικών και ιχνηλάτηση.\nΑΝ. ΞΑΝΘΟΣ: Η κριτική που κάνουμε στην κυβέρνηση δεν αφορά μόνο τον αριθμό των τεστ, που σωστά επισημάνθηκε ότι και εκεί είμαστε στις τελευταίες σχετικά χώρες της Ευρώπης.\nΗ κριτική αφορά στο ότι, πρώτον, εξαρχής δεν υπήρξε ένας κεντρικός σχεδιασμός υπό το υπουργείο Υγείας που να βάλει κάτω τις δυνατότητες του δημόσιου και του ιδιωτικού τομέα και να διενεργούνται τα τεστ με τους ίδιους όρους.\nΘυμάστε ότι στην πρώτη περίοδο ο καθένας μπορούσε, εάν είχε τα χρήματα, -τότε περίπου στοίχιζαν 300 ευρώ το κάθε τεστ- να πηγαίνει χωρίς κριτήρια, χωρίς ενδείξεις, χωρίς παραπομπή, να κάνει το τεστ. Αυτό ήταν το ένα. Το δεύτερο είναι ότι δεν ενισχύθηκαν όσο θα έπρεπε τα δημόσια εργαστήρια.\nΥπήρχαν προτάσεις, ιδιαίτερα από πανεπιστημιακά και ερευνητικά ιδρύματα που είχαν τεχνογνωσία στις μοριακές τεχνικές και εμπειρία σε αυτή τη μεθοδολογία, να αυξήσουν πάρα πολύ τη δυναμικότητα του συστήματος υγείας. Δεν έγινε αυτό στον αναγκαίο για τις ανάγκες της πανδημίας και της έξαρσής της βαθμό.\nΤο τρίτο είναι ότι η συνεργασία η οποία έχει γίνει μεταξύ του δημοσίου και ιδιωτικών εργαστηρίων δεν είναι διαφανής και έγινε χωρίς κριτήρια. Και μάλιστα υπήρχε και μια προκλητική σύμβαση με ένα συγκεκριμένο εργαστήριο εδώ στην Αθήνα του οποίου μάλιστα επιστημονικώς διευθυντής ήταν μέλος της Επιτροπής Εμπειρογνωμόνων και άρα είχε εξ’ ορισμού σύγκρουση συμφερόντων.\nΚαι βεβαίως το θέμα της αποζημίωσης μιας εξέτασης η οποία δεν γίνεται για λόγους προληπτικού τσεκ απ, γίνεται επειδή ο γιατρός τη συστήνει και η πολιτεία το απαιτεί. Θεωρώ ότι είναι πολιτικά απαράδεκτο σήμερα περίπου το 1/3 των τεστ που διενεργούνται στη χώρα να το πληρώνουν οι πολίτες από την τσέπη τους.\nΑυτό είναι μια απαράδεκτη κατάσταση που επιβαρύνει οικονομικά τα νοικοκυριά, σε περίοδο μάλιστα κρίσης και φτωχοποίησης.\nΜ. ΜΑΝΗ (euro2day.gr): Ζητάτε επιμόνως τα πρακτικά από τις συνεδριάσεις της Επιτροπής των Λοιμωξιολόγων υπό τον Σωτήρη Τσιόδρα. Προχθές από τη Θεσσαλονίκη μιλήσατε για εγκληματικές ευθύνες, οι οποίες όπως είπατε, θα αναζητηθούν και θα αποδοθούν. Ο προβληματισμός σας αφορά τις εισηγήσεις των ειδικών για την αντιμετώπιση της πανδημίας ή τις αποφάσεις που λαμβάνει η κυβέρνηση; Ή και τα δύο;\nΝ. ΗΛΙΟΠΟΥΛΟΣ: Αντίστοιχο ερώτημα έχει καταθέσει και η κ. Βούλα Κεχαγιά για το thecaller.gr και το newsique.gr.\nΑΛ. ΤΣΙΠΡΑΣ: Ο προβληματισμός μας αφορά τις πολιτικές αποφάσεις της κυβέρνησης αλλά αφορά και την επιχειρούμενη εργαλειοποίηση της επιστήμης, των επιστημόνων και της Επιστημονικής Επιτροπής από την πλευρά της κυβέρνησης. Θεωρώ ότι αυτό είναι αδιανόητο. Οι κυβερνήσεις παίρνουν την πολιτική ευθύνη των αποφάσεών τους. Δεν κρύβονται πίσω από την Επιστημονική Επιτροπή, δεν φορτώνουν στην Επιστημονική Επιτροπή την ευθύνη και, πολύ περισσότερο, δεν εκβιάζουν αποφάσεις.\nΓι` αυτό κι εμείς ζητάμε και δε μπορώ να καταλάβω γιατί δεν δίνεται στη δημοσιότητα. Χθες ρωτήθηκε ο κ. Μητσοτάκης και δεν απάντησε, να δοθούν στη δημοσιότητα τα πρακτικά της Επιτροπής των επιστημόνων, να γνωρίζουμε ποιες είναι οι απόψεις, να γνωρίζουμε τι συζητείται. Πρέπει να υπάρχει πλήρης διαφάνεια. Διότι πολύ καλά γνωρίζουμε ότι σε πολλές κρίσιμες περιπτώσεις, η άποψη της Επιτροπής των ειδικών, των επιστημόνων, ήταν διαφορετική σε σχέση με τις τελικές αποφάσεις που ελήφθησαν.\nΚαι οι υπουργοί της κυβέρνησης αλλά και ο ίδιος ο πρωθυπουργός, για να αιτιολογήσει τις αποφάσεις αυτές, έριξαν την ευθύνη στην Επιτροπή. Να μας δώσουν λοιπόν τα πρακτικά. Τι έγινε για παράδειγμα και ποια ήταν η στάση και η άποψη της Επιτροπής και των επιστημόνων, της πλειονότητας έστω, σε ό,τι αφορά την κυβερνητική απόφαση για την αύξηση της πληρότητας στα πλοία, τους καλοκαιρινούς μήνες το 80%;\nΠοια ήταν η θέση των επιστημόνων για τα ΜΜΕ και την ανάγκη αραίωσης των δρομολογίων; Ποια ήταν η θέση των επιστημόνων σε σχέση με την ανάγκη να μειωθούν οι μαθητές ανά τάξη στα σχολεία; Και φτάσαμε στο εξής απαράδεκτο σημείο όχι απλά να αποκρύβεται αυτή η άποψη, αλλά να παρουσιάζεται από εκπροσώπους του ΕΟΔΥ, συμμετέχοντες και στην Επιτροπή των επιστημόνων, η απολύτως επιστημονικά ατεκμηρίωτη άποψη -και αυτά είναι που τροφοδοτούν τους συνωμοσιολόγους και τους «ψεκασμένους», όπως λέει ο κ. Μητσοτάκης, αυτά τα τροφοδοτούν- να βγαίνουν και να λένε ότι ίδιο διασπείρεται ο ιός όταν είναι 15 παιδιά και το ίδιο όταν είναι 30.\nΟι πολιτικές αποφάσεις είναι πολιτικές αποφάσεις, δεν χρειάζονται επιστημονική κάλυψη και τεκμηρίωση, πόσο δε μάλλον όταν δεν υπάρχει καμία βάση εξήγησης και τεκμηρίωσης. Και βεβαίως να μας απαντήσουν και τι ακριβώς έγινε με την υπόθεση των γηπέδων, όπου επί πολλές συνεδριάσεις γνωρίζουμε, συνεδρίαση και με την παρουσία του υφυπουργού Πολιτικής Προστασίας, με πίεση στους επιστήμονες προκειμένου να ανοίξουν τα γήπεδα, σε μια περίοδο που έβλεπαν ότι τα κρούσματα αυξάνονται.\nΚαι φτάσαμε στο σημείο να εκθέσουν μ’ αυτό τον τρόπο και την Επιτροπή, να παρθεί μια απόφαση κατά πλειοψηφία, για το άνοιγμα των γηπέδων και την επόμενη μέρα φυσικά να παρθεί πίσω με παρέμβαση του κ. Μητσοτάκη. Όλα αυτά δεν βοηθάνε στο απαραίτητο κλίμα εμπιστοσύνης που πρέπει να χτιστεί από την πλευρά της κοινωνίας απέναντι στην επιστημονική κοινότητα. Τις ευθύνες λοιπόν πρέπει να τις αναλάβει η κυβέρνηση. Είναι πολιτικές οι αποφάσεις και τις πολιτικές αποφάσεις δεν χρειάζεται να τις κρύβει πίσω από ανυπόστατες επιστημονικές θέσεις. Διότι μ’ αυτό τον τρόπο εκθέτει την επιστημονική κοινότητα, σε μια στιγμή που η ελληνική κοινωνία είναι αναγκαίο να εμπιστευθεί την επιστήμη.\nΤέλος, θα ήθελα να πω ότι σε σχέση με το ζήτημα της δημοσιοποίησης των πρακτικών, που αρνείται και δεν απαντά ο κ. Μητσοτάκης, σε επόμενο νομοσχέδιο στη Βουλή θα καταθέσουμε τροπολογία και καλούμε τα κόμματα να ψηφίσουν ώστε να είναι υποχρεωτική η δημοσιοποίηση. Είναι αναγκαίο να προχωρήσουμε με συνοχή και αυτό απαιτεί διαφάνεια και αλήθεια.\nΕΛ. ΚΑΛΟΓΕΡΟΠΟΥΛΟΥ (newsit.gr): Η κυβέρνηση, απαντώντας στην κριτική που της κάνετε, λέει ότι η ίδια κατάσταση υπάρχει σε όλη την Ευρώπη, και σε ό,τι αφορά την αύξηση των κρουσμάτων αλλά και την κατάσταση που επικρατεί στις ΜΕΘ. Τι διαφορετικό θα κάνατε εσείς;\nΑΛ. ΤΣΙΠΡΑΣ: Νομίζω ότι έδωσα απαντήσεις στην εισαγωγική μου τοποθέτηση και παρουσίασα στοιχεία τα οποία είναι είτε του Παγκόσμιου Οργανισμού Υγείας είτε του ECDC, αδιαμφισβήτητα στοιχεία που, αν θέλετε, ακυρώνουν αυτή την προπαγάνδα ωραιοποίησης της πραγματικότητας που επιχειρεί η κυβέρνηση.\nΚαι αυτή η γραμμή της ωραιοποίησης είναι εγκληματική. Διότι αν δεν γνωρίζουμε την αλήθεια, δεν θα μπορέσουμε να είμαστε σε εγρήγορση. Θα είμαστε σ’ έναν διαρκή εφησυχασμό όπως είμαστε αυτούς τους προηγούμενους μήνες και να πού οδηγηθήκαμε. Άρα λοιπόν, εξήγησα ότι τα πράγματα δεν είναι έτσι. Εξήγησα ποιες παρεμβάσεις αναλυτικά έχουν κάνει ευρωπαϊκές χώρες για να ενισχύσουν τα συστήματα υγείας και σε ΜΕΘ και σε δυναμικό και σε πόρους, σε εκατομμύρια ευρώ, δισεκατομμύρια που έχουν δαπανηθεί σε άλλες χώρες και κατέθεσαν νομίζω με πολύ μεγάλη επάρκεια τις συγκεκριμένες προτάσεις.\nΕΙΡ. ΣΑΒΒΟΠΟΥΛΟΥ (StarChannel): Κύριε Πρόεδρε, τους τελευταίους 8 μήνες οι πολίτες ζουν υπό το καθεστώς περιοριστικών μέτρων. Φοβάστε την κούραση της κοινωνίας; Ποια είναι η δική σας προτροπή στους πολίτες που καθημερινά ζουν με τοn φόβο όχι μόνο του ιού, αλλά και της επόμενης μέρας;\nΑΛ. ΤΣΙΠΡΑΣ: Νομίζω ότι αυτό είναι ένα κρίσιμο ερώτημα. Πράγματι, τα συναισθήματα που επικρατούν αυτή την ώρα στην ελληνική κοινωνία είναι συναισθήματα φόβου, αγανάκτησης και ανασφάλειας. Και γι` αυτό συνιστούμε ψυχραιμία, συνιστούμε υπομονή, συνιστούμε την τήρηση των κανόνων όσο και αν πολλές φορές αυτοί μας μοιάζουν ανυπόφοροι ή δυσνόητοι.\nΞέρουμε όμως, πλέον είμαστε εξοικειωμένοι πώς να τηρούμε αυτούς τους κανόνες, τις απαραίτητες αποστάσεις, τη χρήση της μάσκας, προκειμένου να μπορέσουμε να αντεπεξέλθουμε συλλογικά ως κοινωνία με τους καλύτερους δυνατούς όρους από μια κρίση η οποία είναι εξαιρετικά δύσκολη. Και πιστεύω ότι δεν ήταν αναπόφευκτη και αναπότρεπτη. Αλλά σήμερα, πρέπει να δούμε πώς συλλογικά θα πάμε μπροστά.\nΆρα λοιπόν, η έκκληση είναι παρά την κούραση, παρά τη δυσφορία, ότι πρέπει να επικρατήσει η ψυχραιμία. Προτεραιότητα είναι πάντοτε η ανθρώπινη ζωή. Και προτεραιότητα είναι πάντοτε συλλογικά και ενωμένοι να βγούμε απ’ αυτή την κρίση με τις λιγότερες δυνατές απώλειες.\nΘέλω να πω ότι δεν συμφωνώ με την εκτίμηση ότι η ελληνική κοινωνία έχει δείξει ανεύθυνη στάση, ότι οι πολίτες έχουν δείξει ανεύθυνη στάση. Είναι αχαριστία να το λέμε αυτό, όταν βλέπουμε ότι εδώ και πάρα πολύ μεγάλο χρονικό διάστημα τηρούνται κανόνες, δύσκολοι κανόνες, όταν βλέπουμε ότι γίνεται μια υπερπροσπάθεια στους ανθρώπους μας, στο ΕΣΥ για να κρατήσουν όρθιο ένα ανεπαρκές σε υποδομές και ανθρώπινο δυναμικό σύστημα.\nΆρα λοιπόν, αυτό που χρειάζεται τώρα, είναι ψυχραιμία, υπομονή και αλληλεγγύη.\nΣ. ΡΑΠΑΝΑΚΗΣ (Αυγή): Ο Πρωθυπουργός ανακοίνωσε χθες πως όσοι βγουν σε αναστολή θα λάβουν 800 ευρώ αντί για 534. Φαίνεται όμως ότι στην πραγματικότητα θα λάβουν κάτι παραπάνω από 600 ευρώ. Και αυτά, όχι το σύνολο των εργαζομένων. Πώς σχολιάζετε τη συγκεκριμένη εξαγγελία; Τι προτείνει ο ΣΥΡΙΖΑ για τους εργαζόμενους;\nΑΛ. ΤΣΙΠΡΑΣ: Νομίζω ότι ο κ. Μητσοτάκης διαρκώς αρέσκεται στο να λέει παραποιημένα πράγματα, μισές αλήθειες, να δημιουργεί εντυπώσεις. Είναι λάθος στρατηγική αυτή. Διότι όταν του άλλου του λες 800 ευρώ και πάει και βρίσκει 640, δεν τον κοροϊδεύεις, θα το καταλάβει. Διότι είναι αναλογικό, όταν ξεκινά αυτό το μέτρο, όχι από 1η του μηνός αλλά θα ξεκινήσει από τις 6 του μηνός. Είναι λογικό, εφόσον αναλογικά προσμετράται το ποσό των 800 ευρώ, άρα στον μήνα Νοέμβριο αυτό το οποίο θα αντιστοιχίσει θα είναι περίπου 640 ευρώ.\nΚαι το κρισιμότερο είναι αυτά τα 640, κάποιοι άνθρωποι που τα χρειάζονται για να βγάλουν τις επόμενες μέρες, όχι τον μήνα, θα τα πάρουν λίγο πριν τα Χριστούγεννα. Με δυο λόγια, αυτό που ισχύει σήμερα για τους εργαζόμενους που θα βγουν σε αναστολή είναι ότι, λίγο πριν τα Χριστούγεννα, θα πάρουν 630 ευρώ περίπου. Και άρα θα πρέπει να μείνουν για τις επόμενες περίπου μέρες με 640 ευρώ τα οποία θα τα πάρουν λίγο πριν τα Χριστούγεννα.\nΘεωρώ ότι αυτό δεν μπορεί σε καμία περίπτωση να καλύψει τις ανάγκες τους. Αυτό που εμείς έχουμε προτείνει είναι αυτό που γίνεται σε πολλές χώρες της Ευρωπαϊκής Ένωσης. Πλήρης κάλυψη για όσες επιχειρήσεις κλείνουν τη δραστηριότητά τους και άρα εργαζομένους που χωρίς υπαιτιότητα δική τους ή του εργοδότη τους, αλλά εξαιτίας του lockdown δεν μπορούν να εργαστούν, να υπάρχει πλήρης κάλυψη. Επιδότηση της εργασίας λέμε και όχι της αναστολής της.\nΆρα, πλήρης κάλυψη του μισθολογικού και ασφαλιστικού κόστους για όσο διαρκεί η αδυναμία εργασίας τους.\nΕ. ΜΠΑΡΜΠΑΤΣΗ (Alphatv): Πριν από λίγο ο κ. Χρυσοχοΐδης είπε ότι δεν πρέπει να γίνει η πορεία για την επέτειο της 17Ν. Εσείς συμφωνείτε;\nΑΛ. ΤΣΙΠΡΑΣ: Πρέπει να δούμε την εξέλιξη της επιδημιολογικής κρίσης. Είναι προφανές ότι σε μια περίοδο που ο βασικός κανόνας που πρέπει να τηρήσουμε όλοι είναι οι αποστάσεις, ο βασικός κανόνας που πρέπει να τηρήσουμε όλοι είναι το να μη συγκεντρωνόμαστε πολλοί ακόμα και σε ανοιχτούς χώρους. Θα πρέπει αυτούς τους κανόνες να τους λάβουμε υπόψιν μας.\nΌμως, θα περίμενα από τον κ. Χρυσοχοΐδη να μας πει τι έχει κάνει για να συλλάβει τον κ. Παππά, παρά να νοιάζεται τόσο πολύ για την πορεία του Πολυτεχνείου. Έχουμε ακόμα αρκετές μέρες μπροστά. Εμείς προτιθέμεθα το επόμενο διάστημα να πάρουμε την πρωτοβουλία να συζητήσουμε με τους φορείς, που παραδοσιακά κάθε χρόνο οργανώνουν αυτή τη διαδήλωση, αυτή τη διαμαρτυρία, επετειακή διαδήλωση και διαμαρτυρία, με ισχυρά μηνύματα φέτος, όπως και κάθε χρόνο, θα έλεγα.\nΔεν είμαστε εμείς οι μόνοι οργανωτές. Θα πρέπει να έρθουμε σε συνεννόηση ώστε να βρούμε τον καλύτερο τρόπο, προκειμένου τα μηνύματα φέτος για την ανάγκη εγρήγορσης, ενότητας και αντίστασης του λαού μας να εκφραστούν λαμβάνοντας όμως υπόψιν τις πολύ ειδικές συνθήκες της υγειονομικής κρίσης.\nΚαι νομίζω ότι όλοι οι φορείς που κάθε χρόνο οργανώνουν αυτή την επετειακή πορεία θα έχουν την απόλυτη ευαισθησία να το κατανοήσουν και να συνεννοηθούν ώστε να βγει η καλύτερη δυνατή απόφαση.\nΓ. ΠΑΝΤΕΛΑΚΗΣ (ΕΡΤ): Κύριε Πρόεδρε, χτες παρακολουθήσαμε τον υπουργό Οικονομικών να λέει ότι από τα λέει ότι από τα ταμειακά διαθέσιμα των 37,5 δισ., το 50% χτίστηκε το τελευταίο έτος από τη σημερινή κυβέρνηση και ότι το μεγαλύτερο μέρος από τα υπόλοιπα είναι δεσμευμένα από τον ευρωπαϊκό μηχανισμό σταθερότητας.\nΤελικά το μαξιλάρι των 37 δισ., στο οποίο επανειλημμένα έχετε αναφερθεί ως κληρονομιά από την κυβέρνηση του ΣΥΡΙΖΑ, αμφισβητήθηκε ευθέως από τον υπουργό ότι υπήρξε. Ή, εν πάση περιπτώσει, ότι ήταν χαμηλότερου ύψους ή αντιλαμβάνεστε ότι εννοεί πως η κυβέρνηση συγκέντρωσε αυτά τα χρήματα εκ νέου έχοντας χρησιμοποιήσει σε κάποιες δράσεις παραδείγματος χάριν στήριξης και ενίσχυσης αυτά που εσείς αφήσατε;\nΑΛ. ΤΣΙΠΡΑΣ: Αυτό ειπώθηκε κατά την διάρκεια της συζήτησης στη Βουλή για τον πτωχευτικό νόμο, κατά την οποία ο κ. Μητσοτάκη υπέπεσε σε 33, ούτε ένα ούτε δυο, 33- ψέματα, 33 ψευδείς αναφορές. Συνειδητά. Μία εκ των οποίων ήταν ότι το λεγόμενο μαξιλάρι των 37 δισ. δεν είναι δικό μας, είναι δικό τους, δηλαδή το έφτιαξαν αυτοί.\nΣτην πραγματικότητα αυτά είναι χρήματα του ελληνικού λαού. Δεν είναι ούτε δικά μας ούτε δικά τους. Είναι οι θυσίες και οι κόποι του ελληνικού λαού κατά τη διάρκεια μιας πολύ σκληρής περιόδου, της περιόδου των μνημονίου και της λιτότητας, χάρις στους οποίους κόπους και θυσίες, είχαμε τη δυνατότητα να ρυθμίσουμε το χρέος, είχαμε τη δυνατότητα να βγούμε από τη μνημονιακή επιτήρηση, είχαμε τη δυνατότητα να έχουμε πρόσβαση στις αγορές χρήματος.\nΑυτό οφείλει να το κατανοήσει ο κ. Μητσοτάκης και να μην παίζει με τέτοιου είδους ζητήματα. Τέλος, θέλω να πω ότι αν δεν υπήρχε αυτό το μαξιλάρι στις συνθήκες της υγειονομικής κρίσης, η χώρα, η οικονομία και η κυβέρνησή του θα αντιμετώπιζε πολύ μεγαλύτερους κινδύνους. Κινδύνους που τους γνωρίζουμε, κινδύνους που έχουν να κάνουν πολλές φορές και με την πραγματική αδυναμία πρόσβασης στις αγορές, που έχουν αποφευχθεί χάρις σε αυτή τη μεγάλη προσπάθεια και σε αυτό το μαξιλάρι των 37 δισ. που αφήσαμε ως παρακαταθήκη στη σημερινή κυβέρνηση. Όταν αναλαμβάναμε εμείς, ήταν άδεια τα δημόσια Ταμεία.\nΕΥΓ. ΚΟΥΝΤΟΥΡΗ (reader.gr): Το τελευταίο διάστημα, βουλευτές του ΣΥΡΙΖΑ - Προοδευτική Συμμαχία, με πιο πρόσφατο παράδειγμα τη χτεσινή τοποθέτηση του κ. Παύλου Πολάκη, εξέφρασαν την ενόχλησή τους για ορισμένες τοποθετήσεις του κ. Τσιόδρα, με τις οποίες φάνηκε να καλύπτει την κυβέρνηση. Όπως για παράδειγμα στο ζήτημα των Μέσων Μαζικής Μεταφοράς.\nΕσείς πιστεύετε πως κάποια μέλη της Επιτροπής των λοιμωξιολόγων εξέφρασαν θέσεις που ξεπερνούν την επιστημονική τους ιδιότητα;\nΝ. ΗΛΙΟΠΟΥΛΟΣ: Αντίστοιχο ερώτημα για το αν υπάρχει εμπιστοσύνη ή πρέπει να αντικατασταθεί ο κ. Τσιόδρας έχει καταθέσει ο Γιώργος Κατσίγιαννης από τα Παραπολιτικά. Αντίστοιχο ερώτημα έχει καταθέσει ο Αντώνης Ατζολέτος από την Καθημερινή και ο Σωτήρης Μπολάκης από το MEGA.\nΑΛ. ΤΣΙΠΡΑΣ: Εμείς εμπιστευόμαστε τους επιστήμονες, τους τιμούμε για την προσφορά τους, ακόμη κι όταν διαφωνούμε μαζί τους. Και κυρίως, όχι μόνο τους εμπιστευόμαστε, αλλά τους σεβόμαστε κιόλας.\nΔεν υπήρχε περίπτωση εγώ να είμαι σε μια κοινή συνέντευξη Τύπου ως πρωθυπουργός με ένα διακεκριμένο επιστήμονα, να τον αποκαλώ με το μικρό του όνομα και να τον καλώ να δείξει τα slides. Τους σεβόμαστε εμείς και τους τιμάμε τους επιστήμονες και δεν κρύβουμε τις πολιτικές μας αποφάσεις πίσω τους. Δεν τους βάζουμε ως ασπίδα.\nΝομίζω όμως ότι τοποθετήθηκα επαρκώς στο ζήτημα αυτό. Ζητάμε τα πρακτικά. Για εμάς είναι ζήτημα ανάκτησης της εμπιστοσύνης. Και είναι κρίσιμο ζήτημα αυτό, ανάκτηση της εμπιστοσύνης της ελληνικής κοινωνίας απέναντι στην επιστημονική κοινότητα σε μια κρίσιμη στιγμή. Και αυτό για μας είναι πάρα πολύ σημαντικό.\nΚαι, πράγματι, υπήρξαν πάρα πολύ ατυχείς στιγμές. Όταν για παράδειγμα -νομίζω τοποθετήθηκα και πιο πριν- υπήρξε ο εκπρόσωπος του ΕΟΔΥ και επιστήμονας να επιχειρηματολογεί για να καλύψει την απόφαση της κ. Κεραμέως και της κυβέρνησης να μην προβεί σε καμία αλλαγή σε σχέση με τον αριθμό των μαθητών. Αντίθετα, να αυξήσει τον αριθμό των μαθητών ανά τάξη, προσπαθώντας να καταθέσει επιστημονικά επιχειρήματα ότι δήθεν το ίδιο είναι είτε είναι 15, είτε είναι 30 οι μαθητές στην τάξη σε σχέση με τη διασπορά του ιού.\nΗ επιστήμη δεν είναι όπως ένα άλλο σύστημα αξιών, ένα σύστημα απόλυτης αλήθειας, όπως η θρησκευτική πίστη, πίστευε και μη ερεύνα. Η επιστήμη είναι έρευνα, είναι διαρκής τεκμηρίωση και διαρκής αμφισβήτηση, αν θέλετε. Αυτό πρέπει να το έχουμε υπόψη μας.\nΓι` αυτό και απαιτείται διαφάνεια, γι` αυτό απαιτείται οι απόψεις να είναι γνωστές και να είναι επαρκώς τεκμηριωμένες.\nΔεν είναι για μας ζήτημα προσώπων. Είναι ζήτημα λειτουργίας. Και σε καμία περίπτωση εμείς δεν τα βάζουμε με τον επιστημονικό κόσμο, αλλά με την κυβέρνηση και τις πολιτικές της αποφάσεις και τον τρόπο που εργαλειοποιεί την επιστήμη.\nΝ. ΠΑΠΑΔΗΜΗΤΡΙΟΥ (libre.gr): Βλέπουμε ότι παρά τα αρνητικά παραδείγματα άλλων χωρών, έχουμε πάρα πολλά κρούσματα σε γηροκομεία. Εκτιμάτε ότι έχουν γίνει λάθη από την kυβέρνηση στο θέμα των γηροκομείων; Τι θα κάνατε εσείς;\nΑΛ. ΤΣΙΠΡΑΣ: Αυτό είναι το πιο δύσκολο και το πιο ευαίσθητο ζήτημα. Διότι γνωρίζουμε ότι αν υπάρξει ένα κρούσμα σε ένα σχολείο -και νομίζω εκ παραδρομής μίλησα για 7.000 κρούσματα στα σχολεία, ήταν 700- αλλά το επιχείρημα παραμένει ότι σε μια εβδομάδα 700 κρούσματα στα σχολεία και αναλογικά με το ποσοστό του πληθυσμού των μαθητών στο σύνολο του πληθυσμού και τον αριθμό των κρουσμάτων στα σχολεία, αυτά τα 700 κρούσματα –που εκ παραδρομής είπα 7.000- φανερώνουν ότι είναι αντίστοιχη με τις υπόλοιπες ηλικιακές ομάδες η προσβολή των μαθητών.\nΒεβαίως, αυτό έχει μια διασπορά μεγαλύτερης πυκνότητας σε μεγαλύτερα παιδιά του λυκείου και του γυμνασίου γι` αυτό και έκλεισαν τα Γυμνάσια και τα λύκεια και όχι το Δημοτικό. Eίναι μια απόφαση η οποία έχει βάση κατά την άποψή μου διότι πάντοτε πρέπει να βλέπουμε την επικινδυνότητα στη διάδοση της νόσου, αλλά και το ζήτημα της κοινωνικής συνοχής.\nΔιότι πράγματι παιδιά του Δημοτικού και τηλεκπαίδευση είναι μια διαδικασία η οποία δεν μπορεί να περπατήσει. Έχω και ιδία εμπειρία!\nΈρχομαι όμως στα γηροκομεία. Στα γηροκομεία νομίζω ότι πρέπει να δώσουμε ιδιαίτερο βάρος με διαρκείς ελέγχους και τεστ στο προσωπικό που έρχεται σε επαφή με τους ηλικιωμένους συνανθρώπους μας. Νομίζω ότι εκεί υπήρχε μια σχετική ολιγωρία που έχει να κάνει βεβαίως και με τον τρόπο –τα είπα πιο πριν- την ανεπάρκεια των τεστ και της δωρεάν παροχής τους.\nΝομίζω ότι πρέπει να δημιουργήσουμε μια υγειονομική ζώνη γύρω από τους πιο ευάλωτους πληθυσμούς. Δεν ξέρω Ανδρέα αν έχεις να προσθέσεις κάτι σε αυτό.\nΑΝ. ΞΑΝΘΟΣ: Θα έλεγα ότι υπήρξε όντως πολύ μεγάλη ολιγωρία στο να προστατευτούν συνολικά οι κλειστές δομές και οι χώροι και οι πληθυσμοί ειδικής ευαλωτότητας, όπως λέμε. Το είχαμε επισημάνει από την αρχή αυτό.\nΔεν είναι μόνο τα γηροκομεία. Είναι τα προνοιακά Ιδρύματα, είναι τα καμπς των προσφύγων, είναι οι καταυλισμοί των Ρομά, είναι οι φυλακές, είναι οι άστεγοι, βεβαίως, οι άνθρωποι που ζουν στον δρόμο, είναι οι τοξικοεξαρτημένοι. Υπάρχει μια μεγάλη ομάδα ανθρώπων που πραγματικά είναι πολύ πιο ευπρόσβλητοι από αυτή την κρίση σε αυτή την πανδημία και βεβαίως έχουν και την τάση να νοσούν σοβαρά και να έχουν δυσμενείς επιπλοκές. Νομίζω ότι υποτιμήθηκε τραγικά αυτό, δεν υπήρξε η μέριμνα στοχευμένης πρόληψης.\nΑυτό νομίζω ότι είναι η γραμμή την οποία έπρεπε να υπάρχει. Υπήρξαν ορισμένα μέτρα περιορισμού για παράδειγμα του επισκεπτηρίου στα γηροκομεία, ή υπήρξε αυτό το απαράδεκτο και ατεκμηρίωτο επιστημονικά μέτρο, του να απαγορεύεται να γίνεται lockdown μέσα στα κέντρα φιλοξενίας μεταναστών και προσφύγων.\nΥπήρξαν πολλαπλοί χειρισμοί οι οποίοι ήταν προβληματικοί. Και νομίζω ότι σε αυτή τη φάση ειδικά πρέπει να είναι στο επίκεντρο της προσοχής και της υγειονομικής στρατηγικής του υπουργείου και της χώρας η φροντίδα αυτών των ανθρώπων.\nΝα θυμίσω και κάτι άλλο εδώ: ότι ο Παγκόσμιος Οργανισμός Υγείας λέει ότι σε αυτή την πανδημία ευάλωτοι δεν είναι μόνο οι ευπαθείς ομάδες, αυτοί που έχουν σοβαρά χρόνια νοσήματα ή οι ηλικιωμένοι. Ευάλωτοι είναι και οι φτωχοί και νομίζω ότι πρέπει σε αυτή τη φάση που η κοινωνία μπαίνει σε μια τροχιά φτωχοποίησης να υπάρξουν αντισταθμιστικά μέτρα να αποτραπεί η ακραία φτωχοποίηση, η οποία υπονομεύει και τη δημόσια υγεία.\nΑΛ. ΤΣΙΠΡΑΣ: Και ας μου επιτραπεί μια παρατήρηση εδώ. Πολύ σωστά ο Ανδρέας είπε και για μια σειρά από δομές όπου υπάρχει μεγάλη ευαλωτότητα. Εγώ θα ήθελα όμως να μιλήσω ειδικά για το νησί της Σάμου, όπου επλήγη από τη μεγάλη σεισμική δόνηση της περασμένης εβδομάδας και άρα εκεί πρέπει να υπάρχει μια ειδική μέριμνα και εξαιρέσεις στην εφαρμογή των μέτρων. Γιατί δεν μπορείς να ζητάς από ανθρώπους οι οποίοι είναι σε σκηνές να είναι ταυτόχρονα σε καραντίνα.\nΘα περίμενα οι αρμόδιες Αρχές να προβούν σε σχετικές ανακοινώσεις σε σχέση με τους κατοίκους, με τους πολίτες της Σάμου για το πώς θα αντιμετωπίσουν αυτοί ξεχωριστά απ` όλους τους άλλους τα αναγκαία μέτρα.\nΔ. ΧΑΤΖΗΝΙΚΟΛΑΣ (Documento): Την ώρα που η κυβέρνηση εκμεταλλεύεται την πανδημία φέρνοντας στη Βουλή νομοθετήματα όπως ο πτωχευτικός Κώδικας και το νομοσχέδιο για τα εργασιακά, οι FinancialTimes με σημερινό τους δημοσίευμα υπό τον τίτλο «Η ελληνική κυβέρνηση αμνηστεύει χιλιάδες μεγαλοφοροφυγάδες» κρεμάει στα μανταλάκια τη χώρα με το σκεπτικό ότι δημιουργεί ένα ανησυχητικό προηγούμενο εντός της Ευρωπαϊκής Ένωσης, αφού βάζει στον πάγο ποινικές έρευνες από εισαγγελείς και δικαστικές ακροάσεις περισσότερων από 5.000 φερόμενων φοροφυγάδων με χρέη προς το Ελληνικό κράτος, άνω των 150 εκατομμυρίων ευρώ ο καθένας.\nΕίναι δυνατό, κ. Πρόεδρε, η πανδημία να γίνεται αφορμή για τέτοια νομοθετήματα που αμνηστεύουν φοροφυγάδες και εκθέτουν τη χώρα διεθνώς;\nΑΛ. ΤΣΙΠΡΑΣ: Δεν μας εκπλήσσει αυτό, διότι μια από τις πρώτες πρωτοβουλίες που πήρε η κυβέρνηση του κ. Μητσοτάκη ήταν να αλλάξει τον Ποινικό Κώδικα που τόσο πολύ έχει κατηγορήσει ότι δήθεν χαλαρώνει τις ποινές. Αυτή η αθλιότητα που ακούστηκε σε σχέση με τη δίκη της Χρυσής Αυγής ενώ με το νέο ποινικό κώδικα ήταν αυστηρότερες οι ποινές, αλλά το πρώτο, το μόνο που έκανε η κυβέρνηση με την εκλογή της, προφανώς και δεν ήταν να αλλάξει κάποια άρθρα του κώδικα που αφορούσαν τις ποινές, αλλά να αλλάξει σχετικά με την αμνήστευση – ας το πω έτσι – ορισμένων τραπεζικών στελεχών.\nΚαι βεβαίως εδώ έχουμε και μια σειρά από δημοσιεύματα του διεθνή Τύπου. Τελευταίο είναι αυτό το οποίο αναφέρεται ο κ. Χατζηνικόλας και αφορά τους Financial Timesγια αμνήστευση φοροφυγάδων.\nΔυστυχώς, στη χώρα μας αυτός ο οποίος προσπαθεί να επιβιώσει και χρωστάει 10.000–15.000 ευρώ, έχει μια επιχείρηση, όχι μόνο δεν μπορεί να περάσει έξω από την τράπεζα, αλλά η εφορία μπορεί να του πάρει και το σπίτι αύριο. Πτωχεύει ο ίδιος. Όχι η εφορία. Τα funds και οι τράπεζες θα του πάρουν το σπίτι. Και η εφορία προφανώς δεν τον αφήνει.\nΑυτοί οι οποίοι έχουν όχι 15.000 και 150.000, αλλά πάνω από 150 εκατομμύρια χρέη δεν πληρώνουν. Είναι οι αιτίες που μας οδήγησαν στην κρίση. Οι αιτίες που μας οδήγησαν στην κρίση και στα μνημόνια. Όταν εμείς είπαμε ότι δυστυχώς θα επιστρέψουμε διότι παλινορθώνεται το ίδιο σύστημα που μας οδήγησε εκεί, κάποιοι δεν μας πιστέψανε.\nΘέλω επίσης να επισημάνω ότι αυτά τα δημοσιεύματα δεν θα τα δείτε στα ελληνικά μέσα ενημέρωσης. Είναι πολλά τα λεφτά της επιχορήγησης. Πάνω από 20 εκατομμύρια ευρώ για μέσα και διαφήμιση σε μέσα και άλλα τόσα ενδεχομένως με διάφορους άλλους τρόπους που έχουν δοθεί με αφορμή την πανδημία. Κανείς δεν πιστεύει όμως ότι πραγματική αιτία είναι η πανδημία. Διότι τα διαφημιστικά μηνύματα, τα οποία ανέλαβαν να παρουσιάζουν, ήταν μηνύματα τα οποία λίγο πολύ όλοι τα γνωρίζαμε. Και, το κυριότερο, αυτά τα χρήματα δεν έχουν δοθεί με όρους και με κριτήρια κοινά για όλους.\nΚάποιοι έχουν πάρει 600, 700, 800, κάποιοι με ίδια κυκλοφορία και με μεγαλύτερη ενδεχομένως να μην έχουν πάρει και καθόλου. Αυτό είναι έλλειμμα δημοκρατίας στον τόπο. Είναι φίμωση. Είναι μια απολυταρχική αντίληψη την οποία τη συναντά κανείς σε κάποιες χώρες του ανατολικού μπλοκ αλλά δεν τις συναντά στις χώρες της Ευρωπαϊκής Ένωσης. Είναι έξω δηλαδή από την κουλτούρα την ευρωπαϊκή. Όλα αυτά μας δημιουργούν τη μεγάλη ανησυχία ότι η πανδημία τελικά δεν είναι μονάχα μια απειλή για την ανθρώπινη ζωή και την κοινωνική συνοχή, αλλά με τον τρόπο που προσπαθεί να την εκμεταλλευτεί η σημερινή κυβέρνηση, είναι και μια απειλή για την ίδια τη δημοκρατία.\nΚ. ΤΣΙΤΟΥΝΑΣ (newsbomb.gr): Κύριε Πρόεδρε, με δεδομένη την ανθρωπιστική κρίση η οποία έχει ήδη διαφανεί λόγω της πυραμιδικής ύφεσης που εμφανίζει η χώρα μας και με δεδομένη την ένταση στα ελληνοτουρκικά, όταν βγούμε με το καλό από την περιπέτεια του κορωνοϊού είστε διατεθειμένος να ζητήσετε εκλογές;\nΑΛ. ΤΣΙΠΡΑΣ: Αυτό που προέχει τούτη την ώρα είναι να αντιμετωπιστεί η πανδημική κρίση. Και την ώρα της κρίσης, παρά το γεγονός ότι θεωρούμε πως αυτή η κυβέρνηση έχει αποδείξει την ανικανότητά της να τη διαχειριστεί, αυτή η κυβέρνηση δεν μπορεί να εμπνεύσει εμπιστοσύνη στους πολίτες. Προσέξτε. Όταν μεταξύ τους δεν μπορούν να συνεννοηθούν, όταν άλλα λένε οι υπουργοί στα μέσα ενημέρωσης, άλλα λέει ο Πέτσας το πρωί, άλλα λέει ο Γεραπετρίτης το βράδυ, άλλα κάνει ο πρωθυπουργός την επόμενη μέρα.\nΜέχρι προχθές έβγαινε με δηλώσεις ο κυβερνητικός εκπρόσωπος κι έλεγε δεν θα υπάρχει καμία πιθανότητα lockdown. Τα ίδια βεβαίως έλεγε και ο πρωθυπουργός λίγες μέρες πριν, όταν ακόμα και σε αποφάσεις κρίσιμες διαμορφώνουν μια εικόνα αλαλούμ, μπάχαλο, ας μου επιτραπεί η έκφραση. Τότε πώς να εμπιστευθεί ο πολίτης αυτή την κυβέρνηση, η οποία δείχνει ότι δεν μπορεί να συνεννοηθούν μεταξύ τους οι υπουργοί και έχουν υποπέσει και σε πολύ μεγάλες αστοχίες.\nΔεν δικαιούμαι όμως τώρα αυτή την ώρα της κρίσης να ζητήσω την παραίτηση της κυβέρνησης και τη διεξαγωγή εκλογών. Υποχρεούμαι να διεκδικήσω αυτή η κυβέρνηση να συνέλθει και ταυτόχρονα να διεκδικήσω τη δυνατότητα να σωθεί οτιδήποτε και εάν σώζεται. Γι’ αυτό και επαναλαμβάνω η πρότασή μας για τη διεξαγωγή του Συμβουλίου των Πολιτικών Αρχηγών και συμφωνία σε ένα σχέδιο έξι μηνών για την αντιμετώπιση της πανδημίας με ενίσχυση του ΕΣΥ, κοινής αποδοχής υπουργός υγείας με προϋπόθεση το πάγωμα των αντιλαϊκών μέτρων, την αναστολή δηλαδή εφαρμογής του πτωχευτικού νόμου για την υφαρπαγή της πρώτης κατοικίας που ψηφίστηκε προχθές και το πάγωμα του σχεδιασμού για την ένταξη στο Κοινοβούλιο, αντιλαϊκών μέτρων όπως το αντεργατικό νομοσχέδιο. Αυτό είναι μια πρόταση ευθύνης. Ευθύνης απέναντι στην κοινωνία. Είμαστε μια δύναμη ευθύνης. Δεν είμαστε με κάποιο ιδιαίτερο σκοπό στην καρέκλα της εξουσίας. Ούτε εγώ γεννήθηκα ως πρίγκιπας να διεκδικώ στη ζωή μου την καρέκλα της εξουσίας, ούτε κανένας από εμάς. Άλλοι που όταν βγάζαμε τη χώρα από τα μνημόνια, όταν πετυχαίναμε μια συμφωνία που αναβάθμιζε το ρόλο της χώρας στη γεωπολιτική σκακιέρα μας λέγανε παραιτηθείτε. Άλλοι μιλάνε για κορωνοκαπηλεία. Ποιοι; Ο κ. Μητσοτάκης ο οποίος ήρθε στη Βουλή το 2018 και μας άσκησε κριτική ότι έχουμε την απόλυτη ευθύνη για τους 40 θανάτους από τον ιό της γρίπης.\nΑκούστε. Για τους 40 θανάτους από τον ιό της γρίπης ενώ κάθε χρόνο στατιστικά είχαμε πάνω από 60. Μας έχρησε υπεύθυνους εμένα και τον υπουργό Υγείας τότε τον κ. Ξανθό. Μιλάει για καπηλεία. Εμείς δεν έχουμε καμία διάθεση να καπηλευτούμε. Κάθε άλλο. Έχουμε διάθεση να βάλουμε πλάτη. Αλλά πού; Σε ένα πλαίσιο προστασίας της κοινωνίας, όχι σε ένα πλαίσιο κοινωνικής διάλυσης. Σε ένα πλαίσιο υπεράσπισης του συστήματος υγείας και της ανθρώπινης ζωής, όχι σε ένα πλαίσιο διάλυσης και προπαγάνδας.\nΑΡ. ΡΑΒΑΝΟΣ (Το Βήμα): Κύριε Πρόεδρε, άκουσα τον πρωθυπουργό στην αρχή της χθεσινής του συνέντευξης να ζητάει να μείνουν ουσιαστικά εκτός του κάδρου της κριτικής οι επιστήμονες που εισηγούνται τα μέτρα. Μάλιστα, τόνισε ότι οι αποφάσεις είναι πολιτικές. Εσείς προσωπικά και ο ΣΥΡΙΖΑ θεωρείτε ότι εργαλειοποιείται από την κυβέρνηση η ομάδα των επιστημόνων; Υπάρχουν ποινικές ευθύνες για αποφάσεις που ελήφθησαν; Και εάν παρά την έντονη κριτική σας, θα βάλετε πλάτη να στηρίξετε, όπως στο πρώτο lockdown, την προσπάθεια που γίνεται;\nΑΛ. ΤΣΙΠΡΑΣ: Νομίζω ότι έχουν απαντηθεί, δυστυχώς για τον πολύ καλό δημοσιογράφο, αλλά έχουν απαντηθεί από ερωτήματα προηγούμενων συναδέλφων του όλοι οι άξονες του ερωτήματός του.\nΔεν ξέρω, υπάρχει η δυνατότητα διαδραστική, ή οι ερωτήσεις έχουν έρθει ήδη;\nΝ. ΗΛΙΟΠΟΥΛΟΣ : Ήδη.\nΕ. ΠΕΡΟΝΑ («ΣΚΑΙ»): Καλησπέρα κ. Πρόεδρε. Είπε χθες το βράδυ ο κυβερνητικός εκπρόσωπος ότι για να αρθούν πλέον οι περιορισμοί που αποφασίστηκαν, θα πρέπει να φτάσουμε στα 300 με 400 κρούσματα ημερησίως. Πιστεύετε ότι θα έπρεπε η κυβέρνηση ενδεχομένως να έχει πάρει αυστηρότερα μέτρα περί τα μέσα Οκτώβρη όταν και ξεπεράσαμε κατάτι αυτό τον αριθμό; Θα μπορούσαμε να έχουμε αποφύγει ένα δεύτερο lockdown;\nΑΛ. ΤΣΙΠΡΑΣ: Καταρχάς, και μόνο ότι έχουμε lockdown είναι η ομολογία της αποτυχίας της διαχείρισης της κρίσης από την κυβέρνηση. Από ‘κει και πέρα, εγώ ανέλυσα και απέδειξα ότι τα στοιχεία ήταν εξαιρετικά αναλυτικά με διαγράμματα μήνες τώρα, τουλάχιστον από τον Σεπτέμβρη και μετά. Ήταν φανερό. Από τον Σεπτέμβρη και μετά ήταν ολοφάνερο.\nΑπό ‘κει και πέρα, δεν μπορώ να μπω σε τέτοιου είδους λεπτομέρειες. Το μόνο που θα πω όμως είναι ότι ανεξαρτήτως των όποιων μέτρων θα μπορούσαν να είχαν ληφθεί νωρίτερα σε κάθε περίπτωση ο εφησυχασμός, τα απατηλά μηνύματα ότι τελείωσε ο κορωνοϊός, το “νικήσαμε”, η επιμονή στην επίρριψη της ευθύνης στον πολίτη και όχι στην πολιτεία, η λεγόμενη ατομική ευθύνη, η επιμονή να μη γίνεται τίποτα για το κρίσιμο θέμα των μέσων μαζικής ενημέρωσης όπου αναγκαστικά στοιβάζονται μέχρι σήμερα λύθηκε το θέμα με το lockdown βεβαίως, γι’ αυτό παρέλκει και η ερώτηση. Αλλά είναι αδιανόητο τόσους μήνες να στοιβάζονται καθημερινά χιλιάδες πολίτες στο μετρό, στα μέσα μαζικής μεταφοράς. Υπάρχουν λύσεις. Έχουν καταθέσει και αξιόλογοι επιστήμονες. Άκουσα προτάσεις που κατέθεσε η κ. Ληνού στον δημόσιο διάλογο. Υπάρχουν στον δημόσιο διάλογο. Υπάρχουν λύσεις. Υπάρχουν και για τα σχολεία. Υπήρχαν λύσεις. Υπήρχαν προτάσεις.\nΆρα, εκεί νομίζω ότι πρέπει να επικεντρώσουμε. Εκεί εμείς επικεντρώνουμε την κριτική και βεβαίως στη Θεσσαλονίκη. Η Θεσσαλονίκη είναι μια ειδική περίπτωση. Ξαφνικά ανακαλύψανε ότι εκεί κινδυνεύουμε να γίνουμε Μπέργκαμο μέσα σε 4 μέρες; Μόλις την προηγούμενη εβδομάδα, η Θεσσαλονίκη σχεδόν αμέριμνα γιόρταζε τον πολυούχο με λιτανείες στον μητροπολιτικό ναό, παρουσία της πολιτειακής ηγεσίας και εκπροσώπων της κυβέρνησης. Και μάλιστα ενόσω η κυβέρνηση είχε ανακοινώσει ότι δεν θα συμμετάσχουν στις δοξολογίες της 28ης. Εντούτοις, την 26η στη Θεσσαλονίκη ήταν εκεί και λειτουργούσαν όλα με δεκάδες χιλιάδες επισκέπτες στην πόλη.\nΔεν βλέπανε τα στοιχεία αυτά; Δεν βλέπανε τη γεωμετρική πρόοδο; Μέσα σε 24 ώρες τα είδανε όλα και από εκεί που είχανε τα πάντα, σχεδόν τα πάντα ανοιχτά, εντάξει με κάποια μέτρα περιοριστικά, αλλά ενώ η πόλη λειτουργούσε αμέριμνα, ξαφνικά φτάσανε στο σημείο να πούνε ούτε delivery, ούτε take away;\nΑυτές είναι αντιφάσεις. Αυτές είναι αντιφάσεις. Ο κόσμος τα βλέπει αυτά, τα αξιολογεί. Εμείς έχουμε ευθύνη να τα αναδείξουμε όχι για να κάνουμε κριτική μικροκομματικής σκοπιμότητας, αλλά για να διορθωθούν αυτά τα λάθη. Και κυρίως για να δούμε τι γίνεται από εδώ και στο εξής: να μην επαναληφθούν αυτά τα λάθη γιατί θα είναι καταστροφικό και εγκληματικό.\nΓ. ΛΟΤΣΟΠΟΥΛΟΥ (ΕΡΤ3): Μετά την ανακοίνωση του γενικού απαγορευτικού σε όλη τη χώρα και το σχόλιο του ΣΥΡΙΖΑ - Προοδευτική Συμμαχία για ολιγωρία και εφησυχασμό της κυβέρνησης και του κ. Μητσοτάκη, θα ήθελα να ρωτήσω εάν το κόμμα της αξιωματικής αντιπολίτευσης θεωρεί πως το ολικό lockdown θα έπρεπε να επιβληθεί νωρίτερα και αν ενστερνίζεστε την πεποίθηση του πρωθυπουργού ότι τα μέτρα θα αποδώσουν και τον Δεκέμβριο θα επιστρέψουμε σε μια κανονικότητα με κανόνες;\nΕπίσης, μετά την επίσκεψη του Προέδρου του κόμματος στη Θεσσαλονίκη και την κατάσταση που διαπίστωσε στο νοσοκομείο Παπανικολάου, θα ήθελα να σας ρωτήσω, κ. Τσίπρα, εάν πιστεύετε ότι το lockdown μπορεί να σταματήσει την πίεση που ασκείται στο σύστημα υγείας της πόλης, όπου η κατάσταση στα νοσοκομεία είναι πλέον ανεξέλεγκτη και οι κλίνες ΜΕΘ είναι σχεδόν πλήρεις.\nΑΛ. ΤΣΙΠΡΑΣ: Η εμπειρία μου ήταν σοκαριστική προχθές στη Θεσσαλονίκη και στο “Νοσοκομείο Παπανικολάου”. Άκουσα την αγωνία, την ειλικρινή αγωνία αυτών των ανθρώπων που δίνουν την ψυχή τους. Αναφέρομαι στους γιατρούς και τους νοσηλευτές, πολλοί από αυτούς ασθενούν πάνω από 65 περιστατικά είχε την ημέρα που πήγα. Οι άνθρωποι είχαν μια ειλικρινή αγωνία για το πώς θα βγει η εφημερία της επόμενης μέρας. Μου είπαν πράγματα συγκλονιστικά.\nΤο πιο συγκλονιστικό ήταν ότι ήδη γίνεται με ένα τρόπο διαλογή ασθενών, αλλά όχι στους ασθενείς Covid. Όταν έχει ανασταλεί το 80% των χειρουργείων τακτικών χειρουργείων σε όλες τις υπόλοιπες περιπτώσεις, σε όλα τα υπόλοιπα περιστατικά τα μη Covid, είναι προφανές ότι οι άνθρωποι, οι γιατροί, αναγκάζονται να κάνουν μια επιλογή στο 20% μόνο θα έχει πρόσβαση. Και οι υπόλοιποι; Οι υπόλοιποι θα περιμένουν. Μπορούν να περιμένουν;\nΜε ποιο κριτήριο ο γιατρός κάνει αυτή την επιλογή; Είναι ένα πολύ μεγάλο ηθικό ζήτημα. Ήδη υπάρχει αυτό το τεράστιο ηθικό ζήτημα, διότι όταν κάνεις ένα χειρουργείο μπορεί να χρειαστεί εντατική ο ασθενής που δεν έχει Covid. Όταν δεν υπάρχει εντατική, αντιλαμβάνεστε ότι είναι τεράστιο ζήτημα. Ήδη το βιώνουμε αυτό το ζήτημα και ήταν συγκλονιστικό.\nΌπως επίσης συγκλονιστικό ήταν κι αυτό που μου είπαν για τους αναισθησιολόγους. Ότι υπάρχει τεράστια έλλειψη από αναισθησιολόγους που είναι κρίσιμη ειδικότητα, Ανδρέα τα ξέρεις καλύτερα εσύ από εμένα, σε σχέση με το αν κάποιος ασθενής πρέπει να διασωληνωθεί πρέπει ο αναισθησιολόγος να είναι εκεί.\nΔεν είμαι ούτε ειδικός, ούτε γιατρός εγώ για να κρίνω πως θα εξελιχθούν τα πράγματα μέχρι τον Δεκέμβριο. Η αίσθηση μου, οι λίγες γνώσεις μου και η ορθολογικού χαρακτήρα προσέγγιση κατατείνουν ότι είναι εξαιρετικά δύσκολο να είμαστε τον Δεκέμβριο στην κατάσταση που ήμασταν τον Σεπτέμβριο. Θα δούμε. Μακάρι. Μακάρι να έχει δίκιο.\nΌμως, αυτό που θέλω να επισημάνω και θέλω να κλείσω με αυτό είναι ότι είναι λάθος σε μια τόσο δύσκολη στιγμή, σε μια σχεδόν δραματική στιγμή όσοι έχουν ευθύνη να θέλουν να γίνονται ευχάριστοι και να πουλάνε ελπίδα.\nΠολλές φορές, ίσως, και οι πολιτικοί πρέπει να είμαστε χρήσιμοι και όχι ευχάριστοι. Το να πουλάει ο ελπίδα ο πρωθυπουργός με ένα εμβόλιο το οποίο δεν έχει ακόμη ανακαλυφθεί δυστυχώς και να εξαγγέλλει από τον Αύγουστο ο υπουργός Υγείας ότι θα είναι έτοιμο τον Δεκέμβριο για να γίνουν οι πρώτοι εμβολιασμοί, είναι απαράδεκτο.\nΑς δώσουν χρήματα για να δοθεί σε όλο τον πληθυσμό το εμβόλιο της γρίπης που υπάρχει. Όχι να μας τάζουν ένα εμβόλιο το οποίο δεν υπάρχει και μάλιστα τον Δεκέμβριο θα ξεκινήσει ο εμβολιασμός! Και να βγαίνει μετά η εκπρόσωπος της Κομισιόν και να διαψεύδει τον υπουργό Υγείας και να συνεχίζει σε κάθε του διάγγελμα ο κ. Μητσοτάκης.\nΤο καταλαβαίνω, όλοι έχουμε ανάγκη από μια χαραμάδα ελπίδας αυτή την ώρα. Αλλά όχι εμπόριο ελπίδας. Διότι πολύ φοβάμαι ότι ακόμη κι αν αύριο το πρωί έχουμε την ευχάριστη είδηση σε σχέση με το εμβόλιο, για να μπορέσει το εμβόλιο να φτάσει στο φαρμακείο της γειτονιάς θα περάσουν πολλοί μήνες.\nΚάποιοι επιστήμονες λένε ότι ίσως και να μη γίνει καθ` όλη τη διάρκεια του ’21 αυτό. Δεν είμαι αρμόδιος να κρίνω εγώ. Σε κάθε περίπτωση, θεωρώ αδιανόητο αυτή την κρίσιμη στιγμή το εμπόριο ελπίδας. Επαναλαμβάνω η αλήθεια και η πραγματικότητα ως έχει, όχι η ωραιοποίησή της είναι ο μόνος ασφαλής μας σύμμαχος για να νικήσουμε τον κορωνοϊό και να σταθούμε ενωμένοι και υγιείς σε αυτή τη δύσκολη στιγμή.\nΑΔ. ΖΑΧΑΡΙΑΔΗΣ («iEfimerida.gr»): Η κυβέρνηση υποστηρίζει ότι η χτεσινή απόφαση για δεύτερο lockdown λήφθηκε λόγω της μεγάλης επιθετικότητας εν μέρει μάλιστα ανεξήγητης που δείχνει ο ιός τις τελευταίες 5 μέρες. Παράλληλα, όλες οι χώρες της Ευρώπης μπαίνουν η μία μετά την άλλη σε δεύτερο lockdown. Όλες οι κυβερνήσεις έκαναν λάθος χειρισμούς; Μήπως ήταν τελικά αναπόφευκτο;\nΝ. ΗΛΙΟΠΟΥΛΟΣ: Και αντίστοιχη ερώτηση έχει υποβάλλει και ο κ. Γκουτζάνης για το Α.Π.Ε.\nΑΛ. ΤΣΙΠΡΑΣ: Στο πρώτο σκέλος του ερωτήματος, επαναλαμβάνω ότι δεν είμαι ειδικός για να μπορώ να κρίνω την επιθετικότητα ή τη μη επιθετικότητα, τη μεταδοτικότητα ή τη μη μεταδοτικότητα του ιού.\nΝομίζω όμως, από τις λίγες γνώσεις που διαθέτω, ότι καταρχάς αυτός που πρέπει να αποδείξει κάτι τέτοιο, είναι αυτός που το λέει. Όχι εμείς, που ενδεχομένως θα κληθούμε ή να το αποδεχτούμε ή να το αμφισβητήσουμε. Νομίζω ότι αυτή τη στιγμή προς ώρας τουλάχιστον δεν υπάρχουν επιστημονικά δεδομένα που να μπορούν να το αποδείξουν αυτό.\nΤο δεύτερο το οποίο θέλω να πω στο συγκεκριμένο: προσέξτε, η Ελλάδα δεν μπορεί να συγκρίνεται κατ’ αυτό τον τρόπο -έκανα μια αναλυτική παρουσίαση- διότι η Ελλάδα είχε την ευκαιρία. Δεν ήμασταν στο ίδιο επίπεδο τον Ιούνιο, με τη Γαλλία, την Ιταλία, την Ισπανία όλη την κεντρική Ευρώπη. Η Ελλάδα τον Ιούνιο ήταν μια Covid-free χώρα, ας μου επιτραπεί η έκφραση.\nΧάρη στη μεγάλη προσπάθεια που έκανε ο ελληνικός λαός, που μετά έγινε… ανεύθυνος. Και εγώ ήμουν ο πρώτος ο οποίος βγήκα και είπα και χάρη στο γεγονός ότι έλαβε μέτρα η κυβέρνηση και εμείς τα στηρίξαμε. Μέτρα εύκολα τότε όμως. Τα δύσκολα ήταν μετά. Το να κλείσεις τα πάντα είναι η εύκολη επιλογή. Μετά όμως, το πώς θα ξανανοίξεις, αυτή είναι η δύσκολη επιλογή. Και το πώς θα διαμορφώσεις τους όρους ώστε να κερδίσεις το χαμένο έδαφος και τον χρόνο που σου έδωσε ο λαός με τη στάση του, η κοινωνία στην πρώτη φάση της πανδημίας.\nΕκεί είναι το κρίσιμο στοιχείο της κριτικής μας. Όταν έρχεται σήμερα η κυβέρνηση ενώ φωνάζαμε τον Ιούνιο «ανοίξτε με ενιαία υγειονομικά πρωτόκολλα όλες τις πύλες εισόδου. Ζητήστε τεστ 48 ή 72 ωρών σε όλες τις πύλες εισόδου. Περάστε το μήνυμα ότι οι διακοπές στην Ελλάδα φέτος θα είναι διακοπές στο πιο ασφαλές υγειονομικό περιβάλλον, περισσότερους τουρίστες θα έχουμε». Έτσι πιστεύαμε εμείς. Αυτό λέγαμε, αυτό προτείναμε. Μας έλεγαν, «δεν γίνεται».\nΚαι το κάνουν τώρα. Το εξαγγείλανε χτες. Ενώ έχουμε φτάσει στο χείλος του γκρεμού. Γιατί τώρα γίνεται και χτες δεν γινόταν;\nΚαι το κρισιμότερο: επαναλαμβάνω είναι αλλιώς να έχεις αυξήσει τις ΜΕΘ και το υγειονομικό προσωπικό όπως στη Γαλλία για παράδειγμα από 5.000 σε 8.000, δηλαδή 40% αύξηση, και αλλιώς να μην έχεις πάρει ούτε έναν μόνιμο γιατρό και νοσηλευτή. Ούτε έναν μόνιμο!\nΚαι χτες έρχονται να νομοθετήσουν για 300 γιατρούς, μια επανάληψη μιας νομοθετικής παρέμβασης που είχε γίνει πριν από ενάμιση μήνα. Αυτά είναι αδιανόητα πράγματα. Είναι αδιανόητα. Είναι τεράστιες οι ευθύνες για τις καθυστερήσεις, είναι τεράστιες οι ευθύνες για τον εφησυχασμό.\nΘέλω όμως να κλείσω τη συνέντευξη λέγοντας ότι αυτό που προέχει τούτη την ώρα είναι η αποκάλυψη της αλήθειας, είναι η ενημέρωση των πολιτών και είναι και η αλληλεγγύη, η εγρήγορση και οι παρεμβάσεις για να σώσουμε την ανθρώπινη ζωή, για να γίνει ό,τι καλύτερο είναι εφικτό να γίνει. Αυτή είναι η δική μας θέση και στάση και σε αυτή την κατεύθυνση νομίζω ότι σήμερα καταθέσαμε μια σειρά από χρήσιμες και αποκαλύψεις, αλλά και προτάσεις για το πώς πρέπει να αντιμετωπιστεί η κρίση από εδώ και στο εξής.\nΝ. ΗΛΙΟΠΟΥΛΟΣ: Σας ευχαριστούμε πάρα πολύ που παρακολουθήσατε τη σημερινή συνέντευξη Τύπου. Ευχαριστούμε πάρα πολύ όλους τους εργαζόμενους που εργάστηκαν για τη σημερινή συνέντευξη Τύπου και όλους τους δημοσιογράφους που έστειλαν τα ερωτήματά τους.


Βοήθεια - ΚΑΖΙΝΟ - SEVEN CARD STUD HI/LO\n3 κλειστά4 ανοικτά\nΤο SevenCardStudHi/Lo παίζεται ακριβώς όπως και το SevenCardStud με μία εξαίρεση: Στο άνοιγμα των φύλλων, το μεγαλύτερο φύλλο κερδίζει μόνο το μισό ποτ, ενώ το άλλο μισό το κερδίζει το μικρότερο φύλλο.\nΩστόσο, η Κέντα και το Χρώμα δεν εξαιρούνται από τα μικρά φύλλα. Έτσι, για παράδειγμα, το 6 κούπα-5 κούπα-4 κούπα-3 κούπα-2 κούπα θεωρείται ικανό μικρό φύλλο (ταυτόχρονα είναι και ένα πολύ δυνατό φύλλο, καθώς αποτελεί Στρέιτ Φλος.\nΣτο άνοιγμα των φύλλων, χρησιμοποιείτε πέντε από τα τραπουλόχαρτά σας για να σχηματίσετε ένα μεγάλο φύλλο και πέντε για να σχηματίσετε ένα μικρό φύλλο. Μπορείτε να χρησιμοποιήσετε ένα ή περισσότερα τραπουλόχαρτα τόσο στο μεγάλο όσο και στο μικρό φύλλο, χωρίς περιορισμό.\nΓια παράδειγμα, εάν έχετε Άσο-2-4-5-6-7-8, μπορείτε να χρησιμοποιήσετε Άσο-2-4-5-6 για το μικρό φύλλο σας και 4-5-6-7-8 για το μεγάλο φύλλο σας.


Η ισπανική κυβέρνηση περιορίζει τις αεροπορικές συνδέσεις με Ν. Αφρική και Βραζιλία - Η Βραδυνή\nΗ ισπανική κυβέρνηση περιορίζει τις αεροπορικές συνδέσεις με Ν. Αφρική και Βραζιλία\nΗ ισπανική κυβέρνηση αποφάσισε να περιορίσει από αύριο (3 Φεβρουαρίου) και για δύο εβδομάδες τις αεροπορικές συνδέσεις με τη Βραζιλία και τη Νότια Αφρική, όπου ταυτοποιήθηκαν πρώτα παραλλαγμένα στελέχη του κορωνοϊού, γράφει σήμερα ο ειδησεογραφικός ιστότοπος Cadena Ser.\nΟι εισερχόμενες πτήσεις θα μπορούν να μεταφέρουν μόνον Ισπανούς πολίτες και κατοίκους της χώρας που επιστρέφουν στην Ισπανία ή διερχόμενους επιβάτες που ταξιδεύουν σε χώρες εκτός της ζώνης Σένγκεν με ενδιάμεση στάση μικρότερη των 24 ωρών, προσθέτει.\nΕτικέτες: Βραζιλία, Ισπανία, Νότια Αφρική


Honor Magic Watch 2: διαθέσιμο από 4 Φεβ. στην Ελλάδα με 199€\nΕπίσημα διαθέσιμο στην Ελληνική αγορά θα είναι από τις 4 Φεβρουαρίου τελικά το Honor MagicWatch 2, με τιμή που θα αγγίζει τα 199€.\nimpreza_sti — 29 Ιανουαρίου 2020\nΑπό την Τρίτη 4 Φεβρουαρίου θα είναι διαθέσιμο το Honor Magic Watch 2 στην Ελληνική αγορά σε τιμή κάτω από τα 200 Ευρώ. Το HONOR Magic Watch 2 κατάφερε σε λίγο χρονικό διάστημα από την παρουσίαση του στις αγορές του εξωτερικού να ξεχωρίσει όχι μόνο για την ιδιαίτερα προσιτή τιμή του αλλά για το μοναδικό νεανικό design που προσαρμόζεται πάνω στις ανάγκες του κάθε χρήστη (λουράκι / watch face, κτλ).\nΟ ενσωματωμένος αποθηκευτικός χώρος (4GB) του Magic Watch 2 επιτρέπει την μεταφορά και ακρόαση – χωρίς την χρήση smartphone – μουσικής (έως 500 περίπου τραγούδια) είτε από το ηχείο του smart watch είτε με Bluetooth ακουστικά.\nΔιαβάστε επίσης: ΕΛΤΑ: διευκρίνηση για τα ειδικά τέλη εκτελωνισμού\nΤο Magic Watch 2 θα είναι διαθέσιμο από 4/2 στην Ελληνική Αγορά στα καταστήματα ΓΕΡΜΑΝΟΣ, COSMOTE, ΠΛΑΙΣΙΟ, ΚΩΤΣΟΒΟΛΟΣ στα 199 Ευρώ.\nNext post Tanix TX9S: με Αmlogic S912, 2GB RAM και 4K στα 20€!\nPrevious post Facebook και Razer απαγόρευσαν τα ταξίδια των εργαζομένων τους στην Κίνα


Υπάρχουμε….. Συνυπάρχουμε;: Μαρτίου 2013\nΤο παιδί και ο διχαστής\nΜαμά ποια είναι η διαφορά μου που γεννήθηκα και ζω στην Ελλάδα απο τον δικαστή του ΣτΕ που θέλει να παραμείνω για πάντα ξένος;\nΕσύ είσαι Έλληνας πολίτης που δεν σε αναγνωρίζει το ελληνικό κράτος. Εκείνος είναι Έλληνας καραρατσιστής που αποφασίζει τι θα κάνει με σένα το ελληνικό κράτος...\nΑναρτήθηκε από Gazi Kapllani στις 6:30 π.μ. 2 σχόλια:\nΕπειδή η κατάσταση σε όλη την Ευρώπη θυμίζει Γολγοθά και το καθολικό Πάσχα πλησιάζει...\nΟπως γνωρίζουν οι περισσότεροι, (πιστεύω), η λέξη Πάσχα είναι εβραϊκής καταγωγής (Πεσάχ) και σημαίνει «πέρασμα», «μετάβαση», «περνάω απέναντι». Περνάω από μια κατάσταση στην άλλη. Λίγες φορές όπως φέτος η αρχική σημασία της λέξης είναι τόσο συγκλονιστικά ταιριαστή με την εποχή. Η ελληνική κοινωνία βιώνει το πιο σκληρό πέρασμα στη νεότερη ιστορία της. Και είναι ακόμα πιο σκληρό το πέρασμα, γιατί κανείς δεν ξέρει τι θα βρούμε απέναντι. Για αυτό μάλλον αφθονούν αυτή την εποχή τα Μέντιουμ στα Πατήσια και οι «προφήτες» στα mainstream ΜΜΕ και στα μπλογκς.\nΟι μεταβάσεις είναι πάντα επώδυνες, αλλά και λυτρωτικές. Εάν δεν τις δοκιμάζεις, δεν ωριμάζεις ποτέ. Αυτό που συμβαίνει στην Ελλάδα αυτή τη στιγμή πολλοί το βλέπουν σαν την κραυγή ενός οργανισμού που ξεψυχάει. Προσωπικά θέλω να το δω σαν τις οδύνες μιας καινούργιας γέννας. Γιατί η μόνη βεβαιότητα είναι ότι θα αλλάξουμε. Ισως σε κάποια πράγματα προς το χειρότερο, μάλλον προς το καλύτερο σε πολλά άλλα. Κανείς από μας έπειτα από αυτή την κρίση δεν θα είναι πια ο ίδιος άνθρωπος που ήταν πριν. Ακόμα και εκείνοι που αρέσκονται να ζουν ακόμα με ψευδαισθήσεις ότι τίποτε δεν άλλαξε. «Ολα ρέουν, δεν μπορείς να μπεις δυο φορές στον ίδιο ποταμό», έλεγε ο Ηράκλειτος. Εδώ που τα λέμε, αυτό που υπήρχε μέχρι τώρα δεν ήταν ποταμός. Κατάντησε βάλτος. Εάν το νιώθουν αυτό πραγματικά οι περισσότεροι πολίτες, τότε το πέρασμα έχει πολλές πιθανότητες να γίνει δημιουργικό. Εάν όμως βουλιάξουμε στη νοσταλγία για ένα φαντασιακό παρελθόν, εάν το εξωραΐζουμε με ψέματα και προβολές, γιατί δήθεν τότε όλα ήταν τέλεια, γιατί ήμασταν μεταξύ μας, χωρίς μετανάστες και χωρίς τον έξω κόσμο, τότε πιθανόν θα γκρεμοτσακιστούμε.\nΣτις μεταβάσεις και στα περάσματα αφθονούν συνήθως οι «λαθρέμποροι». Αυτοί που σου υπόσχονται εύκολα περάσματα και χωρίς σκοτούρες. Αυτοί που προτείνουν το μίσος για τον άλλον, για τον ξένο, για τον «αντίπαλο», ως μαγικό φάρμακο για τις αγωνίες και τους φόβους που γεννάει το άγνωστο αύριο. Είναι η μαγική φόρμουλα της αυτοκαταστροφής. Μια κοινωνία που εθίζεται στο μίσος για τον πλησίον, κάποια στιγμή αυτό το μίσος, πολλαπλασιασμένο, θα της έρθει πίσω σαν μπούμερανγκ. Σήμερα είναι ο μετανάστης, αύριο ο ομοφυλόφιλος, μεθαύριο ο οπαδός της αντίπαλης ομάδας ή του αντίπαλου κόμματος.\nΘα αλλάξουμε και εμείς και θα αλλάξει και όλη η Ευρώπη. Εάν δεν θέλει να καταντήσει μουσείο για Κινέζους τουρίστες. Απέναντι, μας περιμένει μια εποχή σκληρή, αλλά και συναρπαστική. Είναι κρίμα να χαραμίζουμε το χρόνο μας κυνηγώντας φαντάσματα, μιζεριάζοντας και μεμψιμοιρώντας…\nΑναρτήθηκε από Gazi Kapllani στις 4:51 μ.μ. 1 σχόλιο:\nΕπειδή,με την ευκαιρία του αυτοκαταστροφικού "ΌΧΙ" των Κυπρίων, βλέπω ότι κάποιοι άρχισαν ξανά να εξυμνήσουν τις "αρετές της αντίστασης της ενάρετης Ελληνικής φυλής", ξαναδημοσιεύω ένα όχι και τόσο παλιό μου κόμματι στη Metropolis περί "αντίστασης" και άλλων δαιμόνων\n«Αντίσταση» είναι μια λέξη «μπεστ σέλερ» στην Ελλάδα. Επειδή ζούμε σε καιρούς δύσκολους, διαισθάνομαι ότι σύντομα θα υπάρξει πληθωρισμός των λέξεων «αντίσταση» και «αντιστασιακός». Για αυτό θα ήθελα να πω δυο λόγια για το πώς φαντάζομαι τον πραγματικό αντιστασιακό του σήμερα και του αύριο. Πραγματική αντίσταση σήμερα στην Ελλάδα είναι να μην παραδίνεσαι στην επικρατούσα αισθητική του τσαμπουκά, της μαγκιάς και του φθόνου.\nΝα μην περιμένεις τη σωτηρία σου από τους σωτήρες, αλλά να χτίζεις το μέλλον με υπομονή και κόπο, μαζί με τους διπλανούς σου. Αντίσταση είναι να αγαπάς χωρίς συμπλέγματα την πατρίδα σου, να μη φοβάσαι την ευθύνη, να φοβάσαι τους ανεύθυνους, τους βίαιους, τους πατριδοκάπηλους, τους θρησκόληπτους, τους ανθρώπους που τόσα χρόνια έκαναν πως δεν είχαν πάρει χαμπάρι... "και μία ωραία πρωία -μεσούντος κάποιου Ιουλίου- βγήκαν στις πλατείες με σημαιάκια κραυγάζοντας «Δώστε τη χούντα στο λαό» ...\nΑναρτήθηκε από Gazi Kapllani στις 2:45 μ.μ. 1 σχόλιο:\nΗ "κρυφή Ελλάδα"\nΠόσες φορές έχω ακούσει την φράση: «υπάρχει και μια άλλη Αλβανία, μια «κρυφή Αλβανία». Στην Ελλάδα το ίδιο άκουσα και ακούω και μάλιστα με πολύ μεγαλύτερη συχνότητα: «Υπάρχει και μια άλλη Ελλάδα, μια «κρυφή Ελλάδα». Μα γιατί ο,τι καλύτερο έχουν αυτές οι χώρες προτιμάει να φύγει ή να μείνει “κρυφό”; Ποιους φοβάται και σιχαίνεται; Στην απάντηση, λοιπόν, μπορούμε ίσως να βρούμε που «κρύβεται» η Ελλάδα…\nΑναρτήθηκε από Gazi Kapllani στις 4:08 μ.μ. Δεν υπάρχουν σχόλια:\nΞέχασα να ρωτήσω. Στο Μνημόσυνο του κ. Καραμανλή (όχι του Οσμάν Εφεντί Καραμανλή, μυθοπλαστικός χαρακτήρας του Ι. Άντριτς) μίλησε μήπως κάποιος απο τους δικαστές του ΣτΕ που ακύρωσαν τον νόμο για την ιθαγένεια, για την καθαρότητα της ελληνικής φυλής;\nΑναρτήθηκε από Gazi Kapllani στις 4:38 μ.μ. Δεν υπάρχουν σχόλια:\nΤώρα με την εκλογή του νέου Πάπα θυμήθηκα αυτό που είπε ο προηγούμενος: ότι ο Θεός του ψιθύρισε στ' αυτί να παραιτηθεί και να πάρει τα βουνά. Καλά αυτός ο Παντοδύναμος μόνο με τους καθολικούς μιλάει; Στους δικούς μας δεν τους λέει λίγο να χωρίζουν απο το κράτος και απο υπαλληλίσκοι του κράτους, που κρατούν ακόμα οθωμανικά φιρμάνια στα σεντούκια τους, να γίνουν επιτέλους ιερείς σε μοντέρνο κράτος;\nΑναρτήθηκε από Gazi Kapllani στις 4:26 μ.μ. 1 σχόλιο:\nΟ Στόχος ζητά να εκταφεί ο Χριστόδουλος. Άντε, και να μπούν όλοι οι Έλληνες ναζί μέσα. Αμήν!\nΑναρτήθηκε από Gazi Kapllani στις 6:19 π.μ. 1 σχόλιο:\n«Μετανάστες είμαστε κι εμείς»\nΈνα ωραίο κείμενο του Metropolis για την παράσταση ΞΕΝΟΙ απο το Θέατρο Κωφών Ελλάδας. Οι παραστράσεις συνεχίζονται. ΘΕΑΤΡΟ ΚΩΦΩΝ ΕΛΛΑΔΟΣ, ΣΑΧΤΟΥΡΗ 8-10 ΠΛΑΤΕΙΑ ΚΟΥΜΟΥΝΔΟΥΡΟΥ. Κάθε Παρασκευή, Σάββατο και Κυριακή. ΤΗΛ.ΕΠΙΚΟΙΝΩΝΙΑΣ: 6945390799\nΑπό τις αρχές του μήνα, το Θέατρο Κωφών παρουσιάζει την παράσταση «Ξένοι», που βασίζεται σε κείμενα του Γκαζμέντ Καπλάνι από το βιβλίο του «Μικρό ημερολόγιο συνόρων». Μια ομάδα Αλβανών μεταναστών, τρεις άντρες και τρεις γυναίκες, ξεκινούν να περάσουν τα σύνορα της Ελλάδας, παράνομα, για να αντιληφθούν λίαν συντόμως ότι η πραγματικότητα απέχει πολύ από το «όνειρο». Διαβάζοντας το λιτό αλλά πλούσιο βιογραφικό του Θεάτρου Κωφών, το πρώτο πράγμα που σκέφτηκα είναι η γνωστή παροιμία «όσο θέλεις βρόντα», αλλά το αστειάκι πήγε κάπως έτσι: «Οσο θέλεις βρόντα στου αρτιμελούς την πόρτα». Θέατρο που υπάρχει 29 χρόνια και η γράφουσα πρώτη φορά το συναντούσε.\nΑρτιμελής (αρτιμελέστατη) είναι η Σοφία Ρομπόλη που έχει αναλάβει εδώ και χρόνια τη διερμηνεία και διδασκαλία των κειμένων στη νοηματική στη μικρή αλλά σταθερή ομάδα των ηθοποιών του θεάτρου, που ενίοτε εμπλουτίζεται και με περαστικά πρόσωπα. Η ίδια κάνει και το δελτίο για κωφούς στην τηλεόραση του Alpha. «Αρα και εγώ ανήκω στο σύστημα», λέει, «αλλά παρόλα αυτά είναι εξαιρετικά δύσκολο να προσεγγίσει κανείς τα μέσα ενημέρωσης και να επικοινωνήσει. Η λέξη ‘κωφός’ είναι ένας τοίχος. Ενας δεύτερος αποκλεισμός».\nΝα τα πάρουμε όμως όλα από την αρχή. Πώς γίνεται ένα θέατρο για κωφούς; Oι ηθοποιοί είναι (προφανώς) κωφοί. Ο σκηνοθέτης όμως; Και πώς επικοινωνούν μαζί του; Mε τους θεατές;\nΟι ηθοποιοί είναι κωφοί, αλλά συμμετέχουν και ακούοντες ηθοποιοί, που «ατακάρουν» πάνω σε αυτά που ειπώνονται (στη νοηματική) πάνω στη σκηνή. Ο σκηνοθέτης Βασίλης Βηλαράς είναι ακούων. Σκηνοθέτης και κοινωνικός λειτουργός μαζί. Είμαστε και οι δύο αναπόσπαστα μέλη της ομάδας και δουλεύουμε άπειρες ώρες. Το κείμενο του Καπλάνι που εκείνος έχει διασκευάσει εγώ το αποδίδω στη νοηματική. Μετά το αναλύουμε, μοιράζουμε ρόλους και μετά οι φωνές των ομιλούντων ηθοποιών. Είναι πάρα πολλή η δουλειά. Μήνες.\nΣυνήθως ξεκινάμε από το καλοκαίρι και πιάνουμε το θέμα από όλες τις πλευρές. Ξέρετε, οι άνθρωποι που δεν ακούν έχουν μεγάλες ελλείψεις σε βασικά πράγματα γιατί είναι σχεδόν αποκλεισμένοι από την τηλεόραση – αν εξαιρέσει κανείς τα δελτία ειδήσεων στη νοηματική. Δεν έχουν ισοτιμία στην ενημέρωση. Στο θέμα, ας πούμε, της μετανάστευσης, τα πιο νέα παιδιά δεν ήξεραν ότι κάποτε είχε και η Ελλάδα το ίδιο πρόβλημα. Οτι έφευγαν τα καράβια από τον Πειραιά για την Αμερική. Και είναι πολύ εύκολο να γίνεις ρατσιστής αν δεν έχεις γνώσεις. Μπορεί κάλλιστα κάποιος να πει «εμένα δεν μου δίνουν δουλειά και δίνουν στους Αλβανούς».\nΓια αυτό επιλέξατε το συγκεκριμένο έργο;\nΟταν βλέπει κανείς το φαινόμενο Χρυσή Αυγή, κάτι πρέπει να κάνει. Εμείς το βλέπουμε και λίγο εκπαιδευτικά το θέμα. Να μάθουμε λίγο Ιστορία.\nΕννοιες όπως ανεξαρτησία, αυτογνωσία κλπ. -αφηρημένες έννοιες δηλαδή- πώς μεταφέρονται στους ηθοποιούς;\nΚάθε Τετάρτη υπάρχει ειδικό σεμινάριο από ψυχολόγο για να βγουν οι ρόλοι. Είναι οργανωμένη η ομάδα. Υπάρχουν ηθοποιοί που ακολουθούν πάνω από 20 χρόνια πρόγραμμα διδασκαλίας.\nΜου μεταφέρετε μια πραγματικότητα που είναι άγνωστη για μένα. Φαντάζομαι και για πολύ κόσμο.\nΗ νοοτροπία είναι κάπως σαν «Αχ τα καημένα, θέλουν λεφτά να παίζουν μεταξύ τους θέατρο». Αλλά πώς να μην είναι. Εδώ, ακόμη και σήμερα, ο νόμος απαγορεύει σε έναν κωφό να φοιτήσει σε δραματική σχολή. Πρέπει να είσαι «ημεδαπός και αρτιμελής» – έτσι λέει. Τρώμε πολλούς αποκλεισμούς, πάρα πολλούς, για αυτό δεν είναι υπερβολή να πούμε ότι είμαστε και εμείς μετανάστες μέσα στην ίδια μας τη χώρα. Το έργο του Καπλάνι μιλάει και για μας. Αν έρθετε, θα καταλάβετε.\nΧέρια, μάτια, πρόσωπο, ένταση, έκφραση, η νοηματική είναι μια ολοκληρωμένη γλώσσα που έχει ρυθμό και εκφραστικότητα από μόνη της. Αλλά όλοι εμείς, που δεν έχουμε λόγο να προσέξουμε τις αποχρώσεις της, είναι δύσκολο να εκτιμήσουμε τη θεατρικότητά της. Στην πράξη, βέβαια, έχουμε μια ολοκληρωμένη θεατρική εμπειρία. Νοηματική σε συνδυασμό με λόγο (από τους ακούοντες ηθοποιούς) είναι ένας πλήρης κώδικας επικοινωνίας, που φτάνει με φυσικότητα στο κοινό που παρακολουθεί. Σίγουρα είναι και ένα καλό πρώτο βήμα για να μπορεί να βλέπει από δω και πέρα αλλιώς. «Η προκατάληψη δημιουργεί τα μεγαλύτερα προβλήματα μεταξύ μας», λέει η Σοφία Ρομπόλη.«Αυτήν προσπαθούμε να χτυπήσουμε, εδώ και χρόνια. Και η γλώσσα είναι ένα μεγάλο εμπόδιο».\n«‘Ο μετανάστης είναι ένα ον περικυκλωμένο από σύνορα’ είναι η φράση-κλειδί στο ‘Μικρό Ημερολόγιο Συνόρων’ του Καπλάνι. Τα συμβατικά σύνορα, εκείνα που χωρίζουν τις χώρες μεταξύ τους, δεν είναι για αυτόν παρά το μεγάλο ορατό σύνορο. Υπάρχουν όμως χιλιάδες άλλα. ‘Η γλώσσα: ιδού το πρώτο αόρατο σύνορο’». Ο,τι ακριβώς μας λένε και οι έξι ηθοποιοί από τη σκηνή του Θεάτρου Κωφών Ελλάδος (Σαχτούρη 8-10, Πλατεία Κουμουνδούρου). Και μας το λένε καλά με όλο το σώμα και όλη την ψυχή - πιο φωναχτά δεν γίνεται - κάθε Παρασκευή, Σάββατο και Κυριακή μέχρι τις 28 Απριλίου.\nΑναρτήθηκε από Gazi Kapllani στις 3:59 π.μ. Δεν υπάρχουν σχόλια:\nΤο κείμενο είναι αναδημοσίευση απο το μπλογκ ΠαραλληλοΓραφος: http://parallhlografos.wordpress.com\nΑναρτήθηκε από Gazi Kapllani στις 6:59 μ.μ. Δεν υπάρχουν σχόλια:\nΒλέποντάς το από την Αμερική, όπου βρίσκομαι αυτή την στιγμή - λίγο πιο κοντά στη Βενεζουέλα, από ό,τι βρίσκεται η Ελλάδα - έχω την εντύπωση ότι κανείς σε αυτόν τον ταραγμένο κόσμο δεν ενδιαφέρεται για το τι νομίζουν οι Έλληνες για τον Τσάβεζ. Οι Έλληνες, όμως, ειδικά οι «διανοούμενοι», είναι έτοιμοι να τσακωθούν για τον Τσάβεζ, στο διαδίκτυο και εκτός. Κατάρες γράφουν οι μεν, ύμνους οι δε, φασίστα τον λένε οι μεν, μεγάλο ηγέτη οι δε. Μια γλώσσα που θυμίζει τη δεκαετία του ’50. Όχι, τι λέω, καν του ’50, τη δεκαετία του ’30 – αλλά, δυστυχώς, χωρίς τη γενιά των καλλιτεχνών και των συγγραφέων του ’30 - Συνέχισε ΕΔΩ\nΑναρτήθηκε από Gazi Kapllani στις 3:28 μ.μ. Δεν υπάρχουν σχόλια:\nΝα στηρίξουμε την Χρυσή Αυγή\nΔιάβασα ότι η Χρυσή Αυγή σκοπεύει να ιδρύσει βρεφονηπιακούς σταθμούς - μόνο για «παιδιά Ελλήνων» - για να συνεχισθεί, όπως είπαν, «η διάπλαση των Παίδων». Έβαλα τη φαντασία μου να δουλέψει για το πώς θα είναι ένας τέτοιος «σταθμός». Κρεμασμένα στους τοίχους και στα παράθυρα θα έχει κεφάλια μεταναστών (ειδικά έγχρωμων, επειδή οι Αλβανοί και λοιποί Βαλκάνιοι έχουν τα ίδια κεφάλια που έχουν και οι Έλληνες και μπορεί να γίνει μπέρδεμα). Θα έχει εικόνες του Αγίου Γεωργίου σκοτώνοντας Τούρκους αντί για τον δράκο (ήδη υπάρχει αυτή η εικόνα σε κάποια μέρη, πιο σκληρά από βρεφονηπιακούς σταθμούς) - Διάβασε ΕΔΩ\nΑναρτήθηκε από Gazi Kapllani στις 2:44 μ.μ. 1 σχόλιο:\nΑρχίζει η Παράσταση\nΣημερα είναι η πρεμιέρα της παράστασης "ΞΕΝΟΙ" απο το Θέατρο Κωφών Ελλάδας. Η παράσταση βασίζεται σε κείμενα του βιβλίου μου Μικρό Ημερολόγιο Συνόρων (εκδ. Λιβάνης). Ευχαριστώ αυτό το τόσο ιδιαίτερο θέατρο και όλους τους συντελεστές του που με τίμησαν επιλέγοντας το βιβλίο μου ως λιμπρέτο. Νιώθω πραγματικά ευγνώμων, ειδικά σε αυτή την δύσκολη συγκυρία που η ελληνική κοινωνία και ιδιαίτερα η ελληνική Πολιτεία γίνονται όλο και πιο εχθρικοί σε όλους αυτούς που θεωρούνται "ξένοι" και "παράξενοι".\nΕύχομαι ολόψυχα καλή επιτυχία στην παράσταση. Προσωπικά την αφιερώνω σε όσους δεν τους χάρισε κανείς τίποτα. Σε όσους δεν βρήκαν ούτε ανοιχτές πόρτες ούτε κόκκινα χαλιά ούτε χειροκροτήματα. Σε όσους όλα αυτά τα δημιούργησαν μόνοι τους και συνχά ενάντια σε ολες τις προδιαγραφές και υπό εχθρικά βλέμματα. Σε όσους παρέμειναν άνθρωποι με αξιοπρέπεια, ανοιχτό μυαλό και έξυπνη καρδιά. Η πραγματική τους χώρα, θα είναι πάντα, πέρα και πάνω απο τα όποια σύνορα...\nΠληροφορίες για την παράσταση θα βρείτε στην αφίσα.


ΤΟ ΘΕΡΜΟΜΕΤΡΟ: Θύμα κυκλωμάτων εμπορίας ανθρώπων η 11χρονη Μαργαρίτα της Θεσσαλονίκης...\nΘύμα κυκλωμάτων εμπορίας ανθρώπων η 11χρονη Μαργαρίτα της Θεσσαλονίκης...\n«Την πλησιάσαμε όπως προσεγγίζουμε κάθε παιδί, θύμα εκμετάλλευσης. Η προσέγγιση αυτή γίνεται για να καταγράψουμε τις συνθήκες στις οποίες το παιδί μεταφέρεται και ζει εδώ. Προσπαθούμε να χτίσουμε κάποιο πλάνο προστασίας για κάθε παιδί. Εκείνη αρνούνταν να πάει σχολείο, έλεγε δικαιολογίες, όπως όλα τα παιδιά. Κι όταν τους μιλήσεις λίγο πιο σοβαρά, σου λένε "μα εγώ πρέπει να δουλέψω, να βγάλω λεφτά για την οικογένειά μου" και σου το λένε πολύ σοβαρά. Με τέτοιες ευθύνες τα μεγαλώνουν. Όλα αυτά τα παιδιά ζουν σε εγκαταλειμμένα σπίτια, δεν ζουν στο ίδιο σημείο για πολύ καιρό και πηγαινοέρχονται πολύ συχνά».\n«Λίγο πριν γίνει το δυστύχημα πέρασε από εδώ με αγκάλιασε, με φίλησε, της είπα άσε αυτό το ποδήλατο, τη μάλωσα, της είπα που το βρήκες. Θα φας το κεφάλι σου, της είπα. Είχε πάνω και τον μικρό αδελφό της το Νίκο. Όχι, μου είπε προσέχω. Λίγο μετά συνέβη το κακό...».


ΔΕΝ ΥΠΑΡΧΟΥΝ ΛΟΓΙΑ! Σάλος σε τηλεοπτική εκπομπή! Παρουσίασαν μακιγιάζ για… (ΒΙΝΤΕΟ) – CrashOnline.gr | Η Online έκδοση του περιοδικού CRASH!\nΔΕΝ ΥΠΑΡΧΟΥΝ ΛΟΓΙΑ! Σάλος σε τηλεοπτική εκπομπή! Παρουσίασαν μακιγιάζ για… (ΒΙΝΤΕΟ)\nΑπίστευτο και όμως αληθινό αυτό που συνέβη στον αέρα τηλεοπτικής εκπομπής που παρουσίαζε τεχνικές μακιγιάζ.\nΗ ενότητα αυτή που εμφανίστηκε σε εκπομπή κρατικού καναλιού στο Μαρόκο θα ήταν ευπρόσδεκτη αν δεν έδειχνε στις γυναίκες... ειδικό μακιγιάζ με το οποίο θα μπορούσαν να καλύψουν τις μελανιές στο πρόσωπο και το σώμα μετά από χτυπήματα.\nΗ μακιγιέζ με χαμόγελο πάντα στα χείλη έδειχνε στις γυναίκες ”κόλπα ομορφιάς” που θα τις βοηθούσαν να συνεχίζουν τη ζωή τους, όπως έλεγε, την ώρα που έβαζε μακιγιάζ σε μια κοπέλα, που είχε… μώλωπες στο πρόσωπό της.\nΜάλιστα η εκπομπή μάλιστα προβλήθηκε στις 23 Νοεμβρίου, δύο ημέρες πριν την Παγκόσμια Ημέρα κατά της Βίας κατά των γυναικών, αποδεικνύοντας ότι στη χώρα κάποιοι επικροτούν και συνηγορούν στη βία κατά των γυναικών.\nΌπως ήταν φυσικό προκλήθηκε σάλος, καθώς εκατοντάδες υπέγραψαν αίτηση ζητώντας να επιβληθούν κυρώσεις στο κανάλι καθώς και την απολογία των υπεύθυνων.\nΟ τηλεοπτικός σταθμός περιορίστηκε στο να αφαιρέσει το απόσπασμα της εκπομπής από την ιστοσελίδα του και στη σελίδα του στο Facebook προέβη σε μία λιτή ανακοίνωση στην οποία μεταξύ άλλων εξηγεί ότι «επρόκειτο για ακατάλληλο περιεχόμενο και αρχισυντακτικό λάθος κρίσης σε ό,τι αφορά την ευαίσθητη φύση και τη βαρύτητα του ζητήματος τη βίας ενάντια στις γυναίκες».\n— CaLi (@CurioGorilla) 26 Νοεμβρίου 2016\nΚΑΘΑΡΑ ΧΕΡΙΑ! Δείτε πόσο σαπούνι και χαρτί υγείας χρειάζονται στη Βουλή


Βεροιώτης: Ο Φίλιππος έχασε από τον Ιωνικό και αποκλείστηκε από το Κύπελλο\nΟ Φίλιππος έχασε από τον Ιωνικό και αποκλείστηκε από το Κύπελλο\nΣ' έναν αγώνα – «θρίλερ», ο Ιωνικός κατάφερε να εξοντώσει τον Φίλιππο Βέροιας με τελικό σκορ 25-23, σε έναν νοκ άουτ αγώνα, για τη 2η φάση του Κυπέλλου και να προκριθεί στους «8» μετά από… 10 σεζόν. Τελευταία φορά ήταν το 2008-09 όταν νίκησε στους «16» το Κορωπί εκτός έδρας με σκορ 29-30. Ο Φίλιππος Βέροιας έμεινε μπροστά στο σκορ στη μεγαλύτερη διάρκεια του αγώνα και το ημίχρονο έστειλε τις δύο ομάδες στα αποδυτήρια με 8-12. Στην κανονική διάρκεια του παιχνιδιού, Ιωνικός και Φίλιππος αναδείχθηκαν ισόπαλοι με 20-20. Οι φιλοξενούμενοι πέρασαν μπροστά ακόμη και για 6 γκολ (10-16 στο 38) αλλά οι γηπεδούχοι αναζητώντας την πολυπόθητη νίκη πάλεψαν μέχρι το τέλος και τελικά τα κατάφεραν. Κορυφαίος παίκτης για τον Ιωνικό ήταν ο Αντωνόπουλος με 7 γκολ, ενώ για την ομάδα του Φιλίππου κορυφαίος ήταν ο Δάσκαλος με 6 γκολ.\nΙΩΝΙΚΟΣ – ΦΙΛΙΠΠΟΣ ΒΕΡΟΙΑΣ 25-23\nΠαρατηρήσεις: «Μετά το τέλος του αγώνα ο αθλητής της Β ομάδας, Κωστακίδης Αθανάσιος, με αριθμό δελτίου ΟΧΕ 53488 και αριθμό φανέλας 22, πηγαίνοντας στους διαιτητές στο κέντρο του γηπέδου και απευθυνόμενος προς αυτούς «Συγχαρητήρια ρε καραγκιόζιδες».Το δελτίο του αθλητή κρατήθηκε». Αξίζει να σημειωθεί ότι ο Κωστακίδης, κατά την αποχώρησή του, ζήτησε συγγνώμη από τους διαιτητές, παραδεχόμενος το λάθος του.\nστις 12/12/2018 09:34:00 μ.μ.


Ο ΑΕΤΟΓΙΑΝΝΗΣ κοντά στο παιδί και στην οικογένεια Για άλλη μια φορά σε σημαντική παιδική εκδήλωση | ΑΕΤΟΓΙΑΝΝΗΣ\n« «Παραδόσεις της Αποκριάς και της Σαρακοστής» Αφιέρωμα από τον Όμιλο «ΑΕΤΟΓΙΑΝΝΗΣ»\nThis entry was posted on 14 Μαρτίου, 2017 at 13:24 μμ and is filed under Χωρίς κατηγορία.\tYou can follow any responses to this entry through the RSS 2.0 feed. You can leave a response, or trackback from your own site.


Το σοβαρό ζήτημα με τον ΟΑΕΕ και εκατοντάδες χιλιάδες επαγγελματίες – viotianet.gr\nin Ελλάδα, Επιλογές, Οικονομία 16 Αυγούστου 2013\nΣέβομαι ιδιαιτέρως τους Θεσμούς όπως ο θεσμός της ασφάλισης αλλά ως σκληρά εργαζόμενος απαιτώ και αυτοί να σέβονται τους ασφαλισμένους τους. Η, αναμενόμενη, ενέργεια του ΟΑΕΕ να ενημερώσει όσους οφείλουν ότι προχωράει σε αναγκαστικά μέτρα είσπραξης ξεχείλισε το ποτήρι. Από την ώρα που ο ΟΑΕΕ μας βάζει απέναντι στις ευθύνες μας πρέπει να μπει και αυτός απέναντι στις δικές του.\nΗ Δικαιοσύνη άμεσα θα κληθεί να απαντήσει στα εξής ζητήματα:\n1. είναι συνταγματικά νόμιμο (και όχι επειδή «έτσι λεει ο νόμος») να χρεώνει\nο ΟΑΕΕ τους ασφαλισμένους κάθε μήνα για παροχή ιατροφαρμακευτικής περίθαλψης αλλά ταυτόχρονα να μην την παρέχει αν ο ασφαλισμένος οφείλει και δεν έχει ρυθμίσει;\n2. είναι νόμιμο το ύψος των εισφορών που καταβάλει σήμερα ο ασφαλισμένος στον ΟΑΕΕ; Αν δεν είναι (αφού υπάρχει συγκεκριμένος τύπος ορισμού της εισφοράς τον οποίον δεν σέβεται ο ΟΑΕΕ) οφείλει ο ΟΑΕΕ να μειώσει το ασφάλιστρο και να επιστρέψει αναδρομικά τα οφειλόμενα στους ασφαλισμένους του (ή να τα συμψηφίσει με μελλοντικές ή οφειλόμενες εισφορές);\n3. είναι συνταγματικά νόμιμο η Πολιτεία να καλύπτει ιατροφαρμακευτικά τους ασφαλισμένους στο ΙΚΑ που έχουν χάσει την δουλειά τους, πέραν από το ορισμένο από τον Νόμο χρονικό διάστημα, λόγω της κακής οικονομικής κατάστασης αλλά την ίδια ώρα να αρνείται την ίδια παροχή στους ανήμπορους ασφαλισμένους του ΟΑΕΕ;\nΑυτό που πρέπει να καταλάβει η Πολιτεία είναι ότι οι οφειλέτες του ΟΑΕΕ, στην συντριπτική πλειοψηφία τους, δεν είναι απατεώνες, οφείλουν εισφορές επειδή είναι ανήμποροι. Αυτό που πρέπει να καταλάβει είναι ότι οι ασφαλισμένοι του ΟΑΕΕ δεν είμαστε πολίτες δεύτερης κατηγορίας, έχουμε τα ίδια δικαιώματα με όλους τους έλληνες πολίτες.\nΟι αρρωστημένες σκέψεις εγκεφάλων της τρόικας περί μείωσης των μελλοντικών συνταξιούχων του ΟΑΕΕ (άρα και των υποχρεώσεων του Ταμείου) λόγω της απώλειας ανθρωπίνων ζωών ασφαλισμένων του ΟΑΕΕ με σοβαρά προβλήματα υγείας, που όμως σήμερα δεν έχουν ιατροφαρμακευτική κάλυψη (λόγω οφειλών), μόνο σε ναζιστικές μεθόδους εξόντωσης παραπέμπουν.\nΜέλος ΔΣ Επαγγελματικού Επιμελητηρίου Αθηνών\nΠηγή άρθρου: http://olympia.gr/\nPrevious: Καράμπελας: Τέλος στα στεγαστικά δάνεια αν δεν ανοίξουν οι πλειστηριασμοί\nNext: Έσωσε την παρτίδα ο Μάντζιος…


λιποαναρροφηση τιμεσ - κρεμα big bust: ρινοπλαστικη τιμεσ\n-. 2011. en As regards all other agreements notified before this Regulation shall have κρεμα big bust effect from the κρεμα big bust at which the u nd erta king s BC E u ro pean Capital VII Top-Up BC E urop ean Ca pital VII, BC European Capital VI I Top-U p a nd BC Eu rop ean C ap ital VIII (together BC Partners, UK) belonging to BC Partners Holdings Limited acquires within the κρεμα big bust of Article 3(1)(b) of the Council Regulation (EC) No 1392004 (1 ) CIE Management II Limited (CIEM, Guernsey), controlled by BC Partners Holdings Limited acquires within the meaning of Article 3(1)(b) of the Council Regulation (EC) No 1392004 (1 ) by which Macquarie Internationale Investments Limited (United Kingdom), controlled by BC Partners Holdings Limited acquires within the meaning of Article 85(1) are present.60 κρεμα big bust.,DVD.\n: " . ( 1 ) Amadeus Global Travel Distribution NE .\n50 30 .,2012.\nРпх : .\nSoon No 354885 of 16 December 1985 amending Regulation (EEC) No 357083 of 16 December 1983 applying generalized tariff preferences for 1984 in respect of textile products originating in developing countries (1), and in particular Article 4 thereof.\n2-2,5. Busty Heart . Big Bust Breast Cream Greece. :. U-Breast a div div class tit-4 strong Procurves Plus strong b : b λιποαναρροφηση τιμεσ div class grid12-3 pulgar img src alt Procurves Plus, div div class bullet ul li b b li li b b li ul div div class grid12-6 div class grid12-3 a href img src div λιποαναρροφηση τιμεσ class grid12-6 div class λιποαναρροφηση τιμεσ div div class des div class grid12-3 a href U-breast a.\n. ( ρινοπλαστικη τιμεσ, ρινοπλαστικη τιμεσ.,.,. 58, 16. Technical Information (for ρινοπλαστικη τιμεσ personnel. (My big breasts and Me) BBC.\nNutra. " " στηθος.,. ). 2-3''. (Dong Quai, Muira Puama, Ginger, Wild Yam, Damiana, Gingko biloba), (L- L-). 10 (, 6. στηθος, 5.\n. 210 6401004. 07 2012 01:00. push-up.χαπια για αυξηση στηθουσ.χαπια για αυξηση στηθουσ. 3-4 .χαπια για αυξηση στηθουσ ) .\nΑυξηση στηθουσ φυσικα\nΧαλαρωση στηθουσ αντιμετωπιση\nBreast cream για αυξηση στηθουσ


25 Ιουλίου 2021, 13:37\nΟι προβλέψεις του «Betατζή» για τους ποδοσφαιρικούς αγώνες της Κυριακής, μόνο στο karvasaras.gr.\nΓειά και χαρά σας φίλοι μου. Διακοπές για λίγο ο Betατζής, ξεκουράστηκε και ελπίζει το ίδιο να κάνατε κι εσείς. Ξεκινάμε λοιπόν υγιείς και χαρούμενοι τη νέα ποδοσφαιρική περίοδο με κύριο σκοπό όπως πάντα τη διασκέδαση.\nΠολλά είναι τα πρωταθλήματα που ξεκίνησαν και πρώτη μου στάση είναι στην Β’ Γερμανίας, Νυρεμβέργη – Αουε. Ισόβαθμες τελείωσαν την περσινή χρονιά και φέτος αμφότερες ελπίζουν σε κάτι καλύτερο έχοντας κυρίως το ίδιο κορμό με πολύ μικρές προσθήκες. Θεωρώ ότι το ματσάκι θα λήξει ισόπαλο και θα είναι όλοι ευχαριστημένοι.\nΔεύτερη στάση μου Τσεχία και Ζλιν – Σλάβια Πράγας. Βροχή τα γκολ έως τώρα στα παιχνίδια που ξεκίνησαν τη νέα χρονιά, γκολ θα έχει και το σημερινό ματσάκι όπως και κάθε χρόνο σε αυτό το γήπεδο. Πάμε με το αμφίσκορο.\nΤρίτη μου πρόταση από Α’ Βραζιλίας. Σάντος και Γκοιανενσε θα αναμετρηθούν για το πολυπόθητο τρίποντο. Όρθια έμεινε η γηπεδούχος στη έδρα της Μπραγκαντίνο και μοναδική ήττα της στα τελευταία πέντε ήταν στη δυνατή έδρα της Παλμέιρας. Σήμερα κερδίζει και μας χαρίζει το 1.85.\nΠολωνία στη συνέχεια. Η Σλασκ υποδέχεται την Βαρτα Ποζναν και θεωρώ ότι η δυναμική της έδρας αντισταθμίζεται από την ανωτερότητα της φιλοξενούμενης (διότι έχει κάνει προσθήκες φέτος). Αν φοβάστε διαλέξτε το γκολ-γκολ.\nΣουηδία Α’ κατηγορία και πάλε ποτέ μεγάλο ντέρμπι ανάμεσα σε Κάλμαρ και Τζουργκαρντεν. Αν όχι διπλό πάμε με το Χ2 πληρωμένη διπλή (θεωρώ δεν χάνουμε).\nΤελειώνω με ντέρμπι επίσης από τα παλιά στην Ελβετία. Η Γκρασχόπερς αντιμετωπίζει την Βασιλία. Ματσάρα μεταξύ δύο ομάδων με τελείως διαφορετικές πεποιθήσεις αλλά και με επίσης μεγάλη έχθρα. Θεωρώ θα σκοράρουν και οι δυο ή αν προτιμάτε κάτι διαφορετικό πηγαίνετε με το Γκρασχόπερς ημίχρονο ή τελικό\nΝΥΡΕΜΒΕΡΓΗ -ΑΟΥΕ : Χ\nΖΛΙΝ – ΣΛΑΒΙΑ ΠΡΑΓΑΣ : G/G.\nΣΑΝΤΟΣ – ΜΠΡΑΓΚΑΝΤΙΝΟ : 1.\nΚΑΛΜΑΡ – ΤΖΟΥΡΓΚΑΡΝΤΕΝ : 2 ή Χ2\nΣΛΑΣΚ – ΒΑΡΤΑ ΠΟΖΝΑΝ : Χ.\nΓΚΡΑΣΧΟΠΕΡΣ – ΒΑΣΙΛΕΙΑ : G/G. ή Γκρασχόπερς (ημίχρονο ή τελικό).\nΕκπλήξεων το ανάγνωσμα στη συνέχεια και πρώτη στάση στην Ισλανδία, παιχνίδι μεταξύ Ακρανες και Χαφναφιορντουρ. Η γηπεδούχος κέρδισε την πρωτοπόρο θα κερδίσει και σήμερα, άσσος του 4.5.\nΘα συνεχίσω με Φιλανδία και το παιχνίδι ανάμεσα σε Μαριενχαμ και Ίντερ Τούρκου. Κοιτάξτε προϊστορία, φόρμα , μομέντουμ, τελευταία ματσάκια των δύο αντιπάλων και πηγαίνετε εύκολα με το 1Χ.\nΤελειώνω με Μεξικό και Μοντερέι – Πουέμπλα. Μάτια λένε θα βγάλει φέτος η φιλοξενούμενη μιας και έκανε πολλές μεταγραφές, έτσι για πλάκα κι εγώ θα πάω με το Χ2 διπλή ευκαιρία.\nΑν παίζετε ημίχρονα τελικά προτείνω τα εξής:\nΓκρασχόπερς – Βασιλία: 1-Χ και 1-2\nΖλιν – Σλάβια Πράγας : 1-2\nΜαριενχαμ – Ίντερ τούρκου : 1-Χ\nκαι τέλος Αούστρια Κλαγκενφουρτ – Βολφσμπεργκερ (Αυστρία) : 1-Χ σε σύστημα 2.3.4.


Α.Σ. Μετέωρα: Το πρόγραμμα του 3ου Ομίλου της Γ΄ Εθνικής 2019-20 | TaMeteora.gr\nΑρχική ΑΘΛΗΤΙΚΑ Α.Σ. Μετέωρα: Το πρόγραμμα του 3ου Ομίλου της Γ΄ Εθνικής 2019-20\n11 Σεπτεμβρίου 2019, 13:50\nΑναλυτικά το πρόγραμμα του 3ου Ομίλου της Γ’ Εθνικής για τη σεζόν 2019-20 έχει ως εξής:\nΘησέας Αγριάς – Οικονόμος Τσαριτσάνης.\nΠροηγούμενο άρθροΒραβεύεται Δημοτικός Αστυνομικός την Πέμπτη στην Καλαμπάκα\nΕπόμενο άρθροΣτην υποδοχή του Τιμίου Ξύλου στα Τρίκαλα ο Μητροπολίτης Σταγών & Μετεώρων κ. Θεόκλητος


Η Microsoft εξαγόρασε την startup Maluuba που δραστηριοποιείται στην τεχνητή νοημοσύνη | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΗ Microsoft εξαγόρασε την startup Maluuba που δραστηριοποιείται στην τεχνητή νοημοσύνη\nΗ Microsoft εξαγόρασε την startup Maluuba που δραστηριοποιείται στην τεχνητή νοημοσύνη\nΑκόμα ένας μεγάλος «παίχτης» μπαίνει δυναμικά, όπως όλα δείχνουν, στο πεδίο της τεχνητής νοημοσύνης. Μιλάμε για τη Microsoft η οποία εξαγόρασε την startup Maluuba, η οποία δραστηριοποιείται στην τεχνητή νοημοσύνη. Η καινοτόμος επιχείρηση έχει έδρα στο Μόντρεαλ. Σύμφωνα με τα όσα ανακοίνωσε η Microsoft, στόχος της είναι με την εν λόγω κίνηση να αναπτυχθεί στο κομμάτι της τεχνητής νοημοσύνης που βλέπουμε και θα δούμε στους επαγγελματικούς χώρους.\nΙδρυτές της Maluuba είναι δύο απόφοιτοι του πανεπιστημίου του Waterloo: οι Kaheer Suleman και Sam Pasupalak. Είναι δεδομένο ότι με αυτή την κίνηση η Microsoft θέλει να κινηθεί έντονα σε αυτό που λέμε τεχνητή νοημοσύνη, όπως κάνουν και άλλοι τεχνολογικοί γίγαντες σαν την Amazon και την Google. Με την Microsoft να σχεδιάσει να αναβαθμήσει ακόμα περισσότερο την εικονική βοηθό Cortana των Windows 10, όπως αναφέρει το Business Insider.\nΟι οικονομικοί όροι της συμφωνίας δεν έχουν γίνει ακόμη γνωστοί. Ωστοσο, για να έχουμε μια τάξη μεγέθους, θα πρέπει να σημειώσουμε ότι μέχρι σήμερα η Maluuba έχει λάβει συνολικά 11 εκατ. δολάρια ως χρηματοδότηση. Και το ακόμα καλύτερο; Σε αυτήν είχε επενδύσει κάποτε και η Samsung…\nΣτη Σουηδία δημιούργησαν διαφημιστική πινακίδα που... βήχει όταν «μυρίσει» καπνό (ΒΙΝΤΕΟ)\nΤα 3 πράγματα που ανησυχούν τους επιχειρηματίες του τουρισμού στην Ελλάδα


Τριάντα χρόνια πίσω γύρισε η αεροπορική κίνηση! - Water & Waste\nΣτο μακρινό 1991, σύμφωνα με τα στοιχεία της ΥΠΑ, η αεροπορική κίνηση στην Ελλάδα. Μόλις 19,7 εκατομμύρια επιβάτες διακινήθηκαν την περσινή χρονιά\nΕιδήσεις 3776 Business 298 Αεροπορικές 1


2yolk - δωδώνη: Μια πετυχημένη συνταγή < Ad Agencies | Advertising.gr\nΑρχική Advertising Ad Agencies 2yolk - δωδώνη: Μια πετυχημένη συνταγή\nΝέες συσκευασίες παγωτού λανσάρισε πρόσφατα η δωδώνη παγωτά, με τη δημιουργική υπογραφή της 2yolk. Για το rebranding, το οποίο χαρακτηρίζεται από «μια μοντέρνα και παιχνιδιάρικη διάθεση», από την 2yolk μας μίλησαν οι Εμμανουέλα Μπιτσαξάκη, Founder & Managing Director & Γιώργος Καραγιάννης, Co Founder & Creative Director και από τη δωδώνη οι Χρυσούλα Δημητρίου, Marketing Director, Ειρήνη Γαρίδη και Γιώργος Τσομπανίδης, Marketing Managers.\n2yolk: Δημιουργικότητα για διαφοροποίηση\nadb: Στη συνεργασία σας με τη δωδώνη τι είναι αυτό που σας εμπνέει και ποια είναι η «δημιουργική διαδικασία» που ακολουθείτε;\n2yolk: Είναι σίγουρο ότι να δουλεύεις για ένα «θεϊκό» προϊόν, από μόνο του σε εμπνέει. Η γεύση, η απόλαυση είναι πράγματα που σε ταξιδεύουν και σε κάνουν να θέλεις να δημιουργήσεις. Αλλά πέρα από τη «γευστική έμπνευση», αυτό που ακολουθούμε πάντα σαν δημιουργική διαδικασία είναι η λύση του προβλήματος που μας δίνει ο πελάτης. Αυτό πιστεύουμε ότι πρέπει να κάνει το branding και αυτή είναι κάθε φορά και η δημιουργική μας πορεία. Η λύση των προκλήσεων που έχει το κάθε brand.\nadb: Μιλήστε μας για την τελευταία σας δουλειά με τη δωδώνη. Η ομάδα σας επικεντρώνεται στο marketing, στο communication design, στο ίδιο το προϊόν. Μιλήστε μας γι’ αυτό.\n2yolk: Ως μια εταιρεία branding σκοπός μας είναι να μεταφέρουμε στον καταναλωτή την ιστορία και τις αξίες του brand με συνέπεια σε όλα τα σημεία επαφής του με αυτόν. Από τον τρόπο που απαντά το τηλεφωνικό κέντρο της εταιρείας μέχρι τον τρόπο που υπογράφει ένα τηλεοπτικό. Φυσικά, το ίδιο το προϊόν είναι ένα από σημαντικότερα σημεία επαφής για το brand δωδώνη και γι’ αυτό κι εμείς σχεδιάσαμε μια λύση που αναδεικνύει τη μοναδική γεύση αλλά και την ιστορία του ίδιου του brand.\nadb: Πείτε μας δυο λόγια για την τελευταία σας μεγάλη διάκριση.\n2yolk: Στο διεθνή διαγωνισμό RED DOT: Communication Design 2013 (με 6.800 συμμετοχές από 43 χώρες) διακριθήκαμε με 2 Red Dot Design Award -στην κατηγορία packaging design- που αφορούν το σχεδιασμό του ελαιολάδου helea και το rebranding των συσκευασιών δωδώνη. Εκτός από την αίγλη που έχει ο συγκεκριμένος διαγωνισμός, εμείς είμαστε διπλά χαρούμενοι γιατί αφορά ένα προϊόν μαζικό, ένα προϊόν που θα βρει κανείς στα ράφια των supermarket και που επιλέγει να βάλει στο καλάθι της μια μέση οικογένεια. Αυτό για εμάς είναι η τεράστια επιτυχία του συγκεκριμένου βραβείου και αυτό που θέλουμε να κάνουμε πάντα: εξαιρετικό design για καθημερινά μαζικά προϊόντα και brands.\nadb: Τι είναι αυτό που κάνει τη δημιουργικότητα και το design τόσο σημαντικά για ένα προϊόν;\n2yolk: Σε ένα τόσο cluttered περιβάλλον σε επίπεδο προϊόντων, μηνυμάτων, προϊοντικών χαρακτηριστικών κ.λπ., η δημιουργικότητα είναι το μόνο στοιχείο που μπορεί να βοηθήσει ένα προϊόν να ξεχωρίσει, να διαφοροποιηθεί. Αυτό δεν σημαίνει πως απλά η διαφορετικότητα σε κάνει επιτυχημένο. Πρέπει να βάλεις τις σωστές δόσεις δημιουργικότητας και στρατηγικής για ένα σωστό αποτέλεσμα. Και πιστεύουμε ότι για τα παγωτά δωδώνη οι δόσεις ήταν σωστές και η συνταγή πέτυχε.\nδωδώνη: Δυναμικό come back\nadb: Στα 46 χρόνια της λειτουργίας της η δωδώνη συνεχώς καινοτομεί, παρουσιάζοντας μια μεγάλη ποικιλία γεύσεων. Ποιο ρόλο παίζει η καινοτομία για σας;\nδωδώνη: Η καινοτομία είναι στο DNA της εταιρείας, αποτελώντας ένα βασικό συστατικό της επιτυχίας μας. Στα 46 χρόνια της λειτουργίας της η δωδώνη δεν παράγει απλά παγωτό. Το εξελίσσει. Αυτή είναι η φιλοσοφία μας που αναδεικνύεται σε κάθε μας βήμα και ειδικά φέτος, χρονιά που η δωδώνη πάει το παγωτό ένα βήμα πιο μακριά. Καινοτομεί σε επίπεδο γεύσεων με τη Σοκολάτα Υγείας Παυλίδη, τη Lacta, τη Merenda και τα μπισκότα Oreo να μεταμορφώνονται σε απολαυστικά παγωτά δωδώνη. Δίνει την ευκαιρία σε νέους chef να δημιουργήσουν γεύσεις εξ ολοκλήρου ελληνικές, όπως το παγωτό Παστέλι και το Παρφέ φιστίκι με πραλίνα φουντουκιού, που δημιουργήσαμε σε συνεργασία με τον Γιάννη Αποστολάκη. Παρέχει την ευκαιρία της απόλαυσης σε άτομα που θέλουν ή πρέπει να προσέχουν τη διατροφή τους, δημιουργώντας γεύσεις χωρίς ζάχαρη, αλλά με όλη την απόλαυση δωδώνη, χρησιμοποιώντας Sweete, το φυσικό γλυκαντικό από το φυτό στέβια. Καινοτομεί, παράλληλα, σε επίπεδο τοποθέτησης, εικόνας και εξωστρέφειας. Με κινήσεις τόσο σε επίπεδο branding, όσο και επικοινωνίας, διεκδικώντας αυτά που αναλογούν στη μεγαλύτερη ελληνική εταιρεία παγωτού.\nδωδώνη: Θεμιτή και, παράλληλα, σαφή ένδειξη των δυνατοτήτων που οι ελληνικές εταιρείες έχουμε. Απαραίτητη προϋπόθεση αποτελεί η διαφορετικότητα. Για εμάς στη δωδώνη το συγκριτικό μας πλεονέκτημα έχει να κάνει με αυτό καθαυτό το προϊόν. Παράγουμε πραγματικό παγωτό, χρησιμοποιώντας 100% ελληνικό γάλα και φυσικές πρώτες ύλες από την ελληνική παραγωγή. Καταφέρνουμε έτσι να δημιουργήσουμε 44 προτάσεις απόλαυσης ανώτερης ποιότητας. Σε αυτήν τη βάση έχουμε ξεκινήσει και ενισχύουμε την εξαγωγική μας δραστηριότητα, με τα μηνύματα να είναι ήδη πολύ θετικά.\nadb: Το παγωτό γιαούρτι είναι σαρωτική μόδα τα τελευταία χρόνια στην ελληνική αγορά. Γιατί πιστεύετε πως υπήρξε τόση μεγάλη ανταπόκριση από τον κόσμο απέναντι στο συγκεκριμένο προϊόν;\nδωδώνη: Είναι μια γεύση ελληνική, οικεία. Μια τροφή που δεν επιβαρύνει, αλλά ωφελεί τον οργανισμό, ιδανική για όσους φροντίζουν τη φυσική τους κατάσταση, αλλά που δεν θέλουν να στερηθούν την απόλαυση. Είναι συνεπώς μια καλή εναλλακτική του παγωτού, που ενισχύεται από την τάση της στροφής στα ελληνικά προϊόντα και στον υγιεινό τρόπο ζωής.\nadb: Σε ποιες ενέργειες έχει προχωρήσει τελευταία η εταιρεία όσον αφορά στην ενίσχυση των brands;\nδωδώνη: Φέτος η δωδώνη επανήλθε στο προσκήνιο δυναμικά, διεκδικώντας αυτά που αναλογούν στην ιστορία της και κυρίως στη μοναδική ποιότητα του προϊόντος της. Στο πλαίσιο αυτό δημιουργήσαμε με την JNL+ την ATL καμπάνια που, σύμφωνα με τις μετρήσεις, έχει τύχει θερμής υποδοχής από το κοινό, πετυχαίνοντας τους στόχους που είχαμε θέσει, ενώ μεταφέραμε στοιχεία της καμπάνιας στο POP υλικό του δικτύου μας ως πρώτο βήμα ανανέωσης. Ενισχύσαμε και διευρύναμε με την Avakon+ την παρουσία μας στα social media, δημιουργώντας ένα απευθείας κανάλι διαλόγου με το κοινό. Παράλληλα, επανασχεδιάσαμε με την 2yolk τις 14 συσκευασίες για το παγωτό, τις 3 συσκευασίες frozen yogurt, τα ψυγεία που διαθέτουμε στα σουπερμάρκετ και τους καταλόγους μας σε όλα τα σημεία πώλησης, φέρνοντας μια μοντέρνα αισθητική που υποστηρίζει το brand με τον καλύτερο τρόπο.\nadb: Η «δημιουργική» σχέση εμπιστοσύνης που έχετε με την 2yolk ανταμείφθηκε πρόσφατα και με κορυφαία διάκριση στο χώρο του design. Τι σημαίνει αυτό για σας;\nδωδώνη: Η βράβευση αυτή είναι για μας ένδειξη του ότι μαζί με την 2yolk κινούμαστε στο σωστό δρόμο στους στόχους που έχουμε θέσει. Στόχοι που έχουν να κάνουν με το να είμαστε το ίδιο καλοί σε όλες μας τις κινήσεις και δράσεις, όσο είμαστε και στα παγωτά μας. Θέλουμε κάθε στοιχείο του brand μας να ομολογεί το μεράκι και την πρωτοπορία που έχει η δωδώνη στη δημιουργία των θεϊκών γεύσεών της. Με τη σύμφωνη γνώμη πλέον και των ειδικών στο design, το καλύτερο ελληνικό παγωτό τοποθετείται στην καλύτερη συσκευασία. Και αυτό είναι ένα ακόμα βήμα εξέλιξης που επιτεύχθηκε ύστερα από αμέριστη δημιουργικότητα και σε άψογη συνεργασία με την εταιρεία 2yolk.\nTAGS: Συνεντεύξεις, Αφιερώματα, Design


Κρέτσος: - Star.gr\nΠΟΛΙΤΙΚΗ - ΟΙΚΟΝΟΜΙΑ Κυριακή, 30 Οκτωβρίου 2016, 13:29\n''Θα δώσουμε προσωρινές άδειες λειτουργίας - Όποιος έχει τις προϋποθέσεις θα εκπέμπει''\nΟ Γενικός Γραμματέας Ενημέρωσης και Επικοινωνίας, Λευτέρης Κρέτσος μίλησε στην εκπομπή «Ακραίως» με τον Τάκη Χατζή στον ΣΚΑΙ για τις τηλεοπτικές άδειες.\nΜάλιστα ο κ. Κρέτσος εξέφρασε την άποψη ότι ο αριθμός των καναλιών που θα υπάρχουν στην Ελλάδα δεν θα είναι πολύ διαφορετικός από το 4 πο�� πρότεινε η κυβέρνηση ακόμα και αν δοθούν οι αρμοδιότητες για την απόφαση αυτή στο ΕΣΡ με απόφαση του πολιτικού συστήματος.\n«Είτε λόγω της αγοράς είτε λόγω του περιορισμού στο φάσμα συχνοτήτων, δεν θα γυρίσουμε σε αριθμό πολύ διαφορετικό από το 4» δήλωσε χαρακτηριστικά ο κ. Κρέτσος στη συνέντευξή του στο ΣΚΑΪ.\nΜιλώντας για τη διάταξη που ρυθμίζει το θέμα των τηλεοπτικών αδειών στο μεταβατικό στάδιο μέχρι τη συγκρότηση του ΕΣΡ ο κ. Κρέτσος είπε ότι «σύμφωνα με την αρχή της ��σότιμης μεταχείρισης βεβαίωση προσωρινής λειτουργίας μπορεί να λάβει όποιος ανταποκρίνεται στα δικαιολογητικά του νόμου 4339 που δεν έχει καταργηθεί».\nΕπιπλέον είπε ότι αυτό πρακτικά σημαίνει ότι «βεβαίωση μπορεί να πάρει όποιος μπορεί να εκπληρώσει προϋποθέσεις όπως τραπεζική και ασφαλιστική ενημερότητα ή να έχει 400 εργαζομένους πλήρους απασχόλησης σε διάστημα 3 μηνών όπως προβλέπει ο νόμος».\n«Εάν εκπληρούν όλες τις προϋποθέσεις και καταθέσουν εύλογο τίμημα θα μπορούν να ανοίξουν κανάλι και οι κ.κ. Σαββίδης και Μαρινάκης» συμπλήρωσε ο κ. Κρέτσος.\nΌπως είπε με αυτό τον τρόπο «δεν αδειοδοτούμε το σάπιο σύστημα ξανά, βάζουμε τέλος στο τζάμπα».\nΚατά τον κ. Κρέτσο η ρύθμιση που θα φέρει η κυβέρνηση θα δίνει βεβαιώσεις λειτουργίας που θα αφορούν το χρονικό διάστημα μέχρι να ολοκληρωθεί ο διαγωνισμός από το ΕΣΡ για τον οποίο ο ΓΓ Ενημέρωσης και Επικοινωνίας είπε ότι «θα περάσει ένα σοβαρό διάστημα μέχρι να γίνει αυτό».\nΜιλώντας τέλος για την πρόταση της κυβέρνησης ο Βύρων Πολύδωρας να είναι ο πρόεδρος του ΕΣΡ ο κ. Κρέτσος είπε ότι «κάναμε άλμα με την πρόταση αυτή» και πρόσθεσε ότι η «πρόταση είναι στην κρίση των πολιτών».


erasitexnika.gr - Άγιος Γεώργιος Νέας Κρήνης - Πανόραμα 2-4 (μίνι ρεπορτάζ + pics)\nΆγιος Γεώργιος Νέας Κρήνης - Πανόραμα 2-4 (μίνι ρεπορτάζ + pics)\nΤο διπλό με 2-4 επί του Άγιου Γεώργιου Νέας Κρήνης πήρε το Πανόραμα.\nΟι φιλοξενούμενοι προηγήθηκαν στο 2' με τον Τράκα και διπλασίασαν τα τέρματά τους στο 8' με τον Τσουκαλά, 0-2. Το 0-3 σμείωσε ο Χατζησεβαστός στο 19', ενώ στο 54' ο Ιωαννίδης Γ. ανέβασε το δείκτη του σκορ στο 0-4. Το τελικό αποτέλεσμα, 2-4 διαμορφώθηκε με δύο γκολ του Νιμβρόγλου σε 64' (πεν.) και 73' αντίστοιχα. Τέλος, αξίζει να σημειωθεί ότι ο Νιμβρόγλου θα μπορούσε να φτάσει στο χατ-τρικ, αν η προσπάθειά του στο 87' δεν σταματούσε στο δοκάρι.\nΆγιος Γεώργιος Νέας Κρήνης (Σαμλίδης): Δεμίρης, Καρατζιώτης (60΄Παπάζογλου), Πλιάκης Β, Γευγελίδης Χ, Δημακάκος (28΄ Σωπίδης), Ανδρόνικος (28΄Πάνο), Κιλιντάρης (58΄Μούτσος), Γευγελίδης Σ., Νικολαΐδης, Πλιάκης Γ., Νιμβρόγλου\nΠανόραμα (Ιωσηφίδης): Χατζημαυρουδής, Αφεντούλης (70΄ Παπαϊωάννου), Κώστας, Γιαπουτζής, Φουτσιτζής (50΄ λ.τρ. Λαγογιάννης), Κοκκινίδης, Τράκας, Ιωαννίδης Χ., Ιωαννίδης Γ., Τσουκαλάς (65΄Σωτηριάδης), Χατζησεβαστός (58΄Τσουπράς)\nΔιαιτησία: Μιχούλιας (Χουζανάς - Τσεχελίδης)\nΠερισσότερα σε αυτή την κατηγορία: « Δόξα Αγίου Παύλου - ΑΕ Αμπελοκήπων 4-3 (μίνι ρεπορτάζ)\tΠΑΟ Δορκάδας - Ιάσων Αυγής 3-1 (μίνι ρεπορτάζ) »\nΚάνει δικό του τουρνουά ακαδημιών ο Ποσειδώνας Καλαμαριάς!\nΤο είχε στα σχέδια του αρκετά χρόνια και τώρα η ιδέα αυτή ωρίμασε και θα γίνει π...\nΑΕ Φιλύρου - ΓΣ Ηλιούπολης 1-0 (μίνι ρεπορτάζ)\nΜια πολύ σημαντική νίκη πήρε η ΑΕ Φιλύρου, αυτή τη φορά επικρατώντας του ΓΣ Ηλιο...\nΑναγέννηση Επανομής: Πήρε Αλβανό διεθνή!\nΑκόμη μία μεταγραφή ανακοίνωσε προ ολίγου η Αναγέννηση Επανομής, ενισχύοντας έτσ...\nΑίας Ευόσμου - Θύελλα Περιστερώνα 2-4 (μίνι ρεπορτάζ)\nΜε το διπλό έφυγε από τον Εύοσμο η Θύελλα Περιστερώνα, επικρατώντας με 2-4 του τ...


Δέσμευση τροφίμων στην Α' Λαϊκή Αγορά του Πειραιά | inthecity.gr\nΑντιπεριφέρεια ΠειραιάΠεριφέρεια ΑττικήςΠεριφέρειες\nΔέσμευση τροφίμων στην Α’ Λαϊκή Αγορά του Πειραιά\n19/12/2018 6 views0\nΣτη δέσμευση φρούτων αγνώστου προελεύσεως συνολικού βάρους 410 κιλών, προχώρησαν οι ελεγκτές τροφίμων της Διεύθυνσης Αγροτικής Οικονομίας και Κτηνιατρικής Πειραιά, στο πλαίσιο των εντατικών ελέγχων που πραγματοποιούν στην αγορά.\nΕιδικότερα, κατά τον ποιοτικό έλεγχο στην Α’ Λαϊκή Αγορά του Πειραιά, οι ελεγκτές εντόπισαν και δέσμευσαν 310 κιλά μήλα και 100 κιλά αχλάδια, επειδή τα συγκεκριμένα προϊόντα δεν πληρούσαν τις απαιτήσεις των διατάξεων της κοινοτικής και εθνικής νομοθεσίας ως προς τη σήμανση.\nΕπίσης οι ελεγκτές δέσμευσαν διάφορα κρέατα (μοσχαρίσια, κοτόπουλα, πρόβεια) συνολικού βάρους 157 κιλών, σε 4 καταστήματα υγειονομικού ενδιαφέροντος του Πειραιά, λόγω απουσίας σημάνσεων καταλληλότητας και απουσίας της ημερομηνίας λήξης.


Doctor's Formula Eminoprotect 60tabs | Pharm24.gr\nΤο Doctor's Formula Eminoprotect 60 tabs είναι μια φόρμουλα για την περίοδο της εμμηνόπαυσης. Φόρμουλα για την περίοδο της εμμηνόπαυσης: Συστατικά και δράση Η εμμηνόπαυση είναι μια μεταβατική περίοδος για τις γυναίκες η οποία χαρακτηρίζετ... Διαβάστε περισσότερα\nΤο προϊόν προστέθηκε στον κατάλογο μας στις: 2016-10-12 13:38:16. Τελευταία ενημέρωση: 2021-07-31 03:52:31\nΘα λάβετε ένα email/sms από το Pharm24.gr μόλις παραλάβουμε ξανά το Doctor's Formula Eminoprotect Για την Περίοδο της Εμμηνόπαυσης 60 tabs